title: Shin Megami Tensei: Devil Survivor

text: Karanteenin viidentenä päivänä protagonistin ryhmä tapaa Naoyan, joka paljastaa haluavansa serkkunsa nousevan Belin valtaistuimelle. Hän oli luonut demoninkutsumisohjelmat Shomonkai-nimisen kultin kanssa saadakseen koko tapahtuman aikaiseksi. Shomonkain jäsenet halusivat tuoda demonien kuninkaan Belberithin maailmaan, jotta demonit voittaisivat. Naoya halusi protagonistin ja tämän ystävien selviytyvän sitä varten tarpeeksi pitkään. Pelaajan valinnoista riippuen protagonisti kuulee itsensä ja Naoyan olevan Kainin ja Abelin reinkarnaatiot, minkä vuoksi protagonisti voi tulla uudeksi Messiaaksi.


title: Shin Megami Tensei: Devil Survivor

text:
Pelissä on neljä eri lopetusta, joihin päätyminen riippuu pelaajan valinnoista. Protagonisti voi vain joko paeta karanteenista kukistamalla enkelit ja jättäen maailman suojautumiskyvyttömäksi demoneita vastaan, alistaa Belin kuninkaana demonit Jumalaa vastaan, tuhota Messiaana Belin demonit ihmiskunnan suojelemiseksi tai ajaa demonit pois ihmisten maailmasta kokonaan.
Pelistä julkaistiin vuonna 2011 Nintendo 3DS:lle uusi versio nimeltä Shin Megami Tensei: Devil Survivor Overclocked. Alkuperäisestä versiosta poiketen peli sisälsi äänitetyn dialogin sekä ylimääräisiä juonenkäänteitä. Lisäksi tämä versio julkaistiin myös Euroopassa.


title: Nuorten talviolympialaiset 2016

text: Nuorten talviolympialaiset 2016 olivat toiset nuorten talviolympialaiset. Ne järjestettiin Lillehammerissa, Norjassa 12.–21. helmikuuta. Lillehammer valittiin isännäksi 7. joulukuuta 2011, sen ollessa kisojen ainoa hakija.


title: Nuorten talviolympialaiset 2016

text: Kymmenen parasta maata. Tilanne 42/70 kilpailun jälkeen. Päivitetty .


title: Shin Megami Tensei: Devil Survivor 2

text: Shin Megami Tensei: Devil Survivor 2 on Atluksen kehittämä ja julkaisema taktinen roolipeli Nintendo DS:lle. Peli ei ole juoneltaan jatkoa sarjan , mutta jakaa saman pelimekaniikan ja on olemassa monta erilaista lopetusta ja mahdollisuutta pelata peli loppuun asti. Pelistä on sittemmin tehty myös 13-osainen animesarja "".


title: Shin Megami Tensei: Devil Survivor 2

text: Alussa pelin protagonisti ja hänen ystävänsä Daichi Shijima sekä tyttö nimeltä Io Nitta palaavat harjoituskokeista. Kolmikko saa viestin sivustolta nimeltä Nicaea, joka näyttää videoklippejä, jotka ennustavat käyttäjän ystävien kuolemia. Heidän saamansa klippi näyttää metro-onnettomuuden. Pian tämän jälkeen, onnettomuus alkaa toteutua, mutta kolmikko selviää saadessaan viestin Nicaean avatarilta. Sitten ilmestyy demoneita, jotka uhkaavat hyökätä heidän kimppuunsa. Kolmikko saa kännyköihinsä sovelluksen, jolla kutsua omin demoneita taistelemaan niitä vastaan.


title: Shin Megami Tensei: Devil Survivor 2

text: Metrotunnelin ulkopuolella kolmikko kohtaa ei-demonisen olennon nimeltä Dubhe, joka tappaa ihmisiä. Kukistettuaan sen omilla demoneillaan, he tapaavat salaisen järjestön nimeltä JP's, jota johtaa 17-vuotias Yamato Hotsuin. Yamato kertoo, että Japania ja ehkä koko maailmaa uhkaavat Septentrioneiksi kutsutut olennot, jotka ovat nimetty Otavan tähtien mukaan ja joista Dubhe oli yksi. Protagonisti ystävineen yhdistää voimansa JP's:n kanssa Septentrionejen pysäyttämiseksi ja estääkseen Japanin jäljellä olevien kaupunkien, kuten Tokion, Osakan, Nagoyan ja näiden naapuriprefektuurien, suojelemiseksi suunniteltua turvajärjestelmää. Taistellessaan joka päivä uutta Septetrionea vastaan ja liittolaisia kerätessään, protagonistin pitää myös estää Nicaean videoissa näytettyjen ystäviensä kuolemien toteutumista. Lisäksi mies nimeltä Ronaldo Kuriki johtaa toisten demonikutsujien ryhmää, jotka vastustavat JP's:n metodeita.


title: Shin Megami Tensei: Devil Survivor 2

text: Myöhemmin selviää, että demoninkutsumissovelluksen oli luonut enigmaattinen hahmo nimeltä "Ahdistunut" ("Anguished One") auttamaan ennalta määrättyjen kuolemien estämisessä. Protagonisti saa tietää Septentrionejen aikovan nielaista kaupungit mustaan aineeseen nimeltä Tyhjiö ("Void"). Yamaton mukaan Septentrionet ovat koe, jolla niiden johtaja Polaris pyrkii tuhoamaan ihmiskunnan. Ahdistuneen mukaan Polariksella on valta määrätä lukemattomien rinnakkaisten maailmojen kohtalo ja mieluummin poistamalla kuin luomalla ne uudelleen. Jos kaikki Septentrionet kukistetaan, Polaris tulisi kuuntelemaan ihmiskunnan toiveita.


title: Shin Megami Tensei: Devil Survivor 2

text: Kuudennen Septentrionen, Mizarin, kukistuttua, protagonistin liittolaiset jakautuvat kolmeen ryhmittymään. Yamaton johtama ryhmittymä aikoo käyttää Polarista luodakseen meritokraattisen yhteiskunnan, jossa ihmisten arvot määritellään näiden saavutusten mukaan. Ronaldon ryhmittymä tavoittelee egalitaristista yhteiskuntaa, jossa ihmisiä ei kohdella lainkaan eriarvoisesti. Daichin ryhmittymä taas tavoittelee maailma, jossa kaikki ihmiset työskentelisivät yhdessä paremman tulevaisuuden puolesta. Protagonistin pitää valita yksi ryhmittymistä, toimia omillaan ja suostutella Ahdistunut auttamaan tuhoamaan Polaris ja luomaan maailma, jossa ihmiskunta päättäisi itse tulevaisuudestaan, tai saada kaikki ryhmittymät yhdistymään ja palauttamaan maailma entiselleen. Päätöksen tehtyään protagonistin on joko kukistettava muut ryhmittymät tai suostuteltava nämä yhteistyöhön.


title: Shin Megami Tensei: Devil Survivor 2

text:
Samalla on vielä voitettava taistelussa Ahdistunut, joka paljastuu Alcoriksi, kahdeksanneksi Septentrioneksi. Viimeinen taistelu käydään itse Polarista vastaan ja pelaajan valinnat määrittävät lopetuksen. Yamaton ja Ronaldon polkuja seuraamalla näiden toivomat maailmat toteutuvat. Daichin polun kautta maailma joko siirtyy ajassa takaisin siihen, kun tapahtumat alkoivat, tai vapautuu Polariksen vallasta. Alcorin polun kautta, ihmiskunta säilyy samanlaisena, mutta Alcor ottaa itselleen Polariksen paikan.
Pelistä julkaistiin Nintendo 3DS:lle uusi versio nimeltä Shin Megami Tensei: Devil Survivor 2: Record Breaker (Japanissa Shin Megami Tensei: Devil Survivor 2: Break Record). Siihen on lisätty uusi tarina, joka tulee pelattavaksi, jos Polaris tuhotaan ja "Ahdistunut" ottaa hänen paikkansa Taivaallisella valtaistuimella ("Heavenly Throne"). Mutta samalla palautettu maailma onkin hieman erilainen ja maailmaa uhkaa uusi vihollinen: Triangulumit ja näiden mestari Canopus.


title: Tansaniantöpösieppo

text: Tansaniantöpösieppo ("Batis mixta") on afrikansieppojen heimoon kuuluva varpuslintu.


title: Tansaniantöpösieppo

text: Tansaniantöpösieppoa tavataan Keniassa, Mosambikissa ja Tansaniassa. Sen on kuvattu olevan yleinen ja sen kannankehitys on vakaa. Laji on luokiteltu elinvoimaiseksi.


title: Ruwenzorintöpösieppo

text: Ruwenzorintöpösieppo ("Batis diops") on afrikansieppojen heimoon kuuluva varpuslintu.


title: Ruwenzorintöpösieppo

text: Ruwenzorintöpösieppoa tavataan Burundissa, Kongon demokraattisessa tasavallassa, Ruandassa ja Ugandassa. Lajin on kuvattu olevan paikallisesti melko yleinen ja sen kannankehitys on vakaa. Se on luokiteltu elinvoimaiseksi.


title: Kirjotöpösieppo

text: Kirjotöpösieppo ("Batis capensis") on afrikansieppojen heimoon kuuluva varpuslintu.


title: Kirjotöpösieppo

text: Kirjotöpösieppoa tavataan Afrikan eteläosissa. Sen on kuvattu olevan yleinen ja sen kannankehitys on vakaa. Laji on luokiteltu elinvoimaiseksi.


title: Zulutöpösieppo

text: Zulutöpösieppo ("Batis fratrum") on afrikansieppojen heimoon kuuluva varpuslintu.


title: Zulutöpösieppo

text: Zulutöpösieppoa tavataan Malawissa, Mosambikissa, Etelä-Afrikassa ja Zimbabwessa. Se on luokiteltu elinvoimaiseksi.


title: Li Englund

text: Lyyli Inkeri (Li) Englund (o.s. Uotila; 1. elokuuta 1908 Punkalaidun – 30. toukokuuta 1993 Helsinki) oli suomalainen tekstiili- ja pukusuunnittelija, joka suunnitteli paljon Artekille.


title: Li Englund

text: Englundin painokankaat olivat hyvin graafisia, joko kukkakuvioisia tai klassisen suoraviivaisia. Hän suunnitteli myös puvustuksia teattereille.


title: Li Englund

text: Englundin puoliso oli arkkitehti Kaj Englund vuodesta 1935.


title: Akasiatöpösieppo

text: Akasiatöpösieppo ("Batis molitor") eli aikaisemmalta nimeltään akaasiatöpösieppo on afrikansieppojen heimoon kuuluva varpuslintu.


title: Akasiatöpösieppo

text: Akasiatöpösieppoa tavataan Afrikan etelä ja itäosissa. Se on luokiteltu elinvoimaiseksi.


title: Metsätöpösieppo

text: Metsätöpösieppo ("Batis soror") on afrikansieppojen heimoon kuuluva varpuslintu.


title: Metsätöpösieppo

text: Metsätöpösieppoa tavataan Keniassa, Malawissa, Mosambikissa, Tansaniassa ja Zimbabwessa. Laji on luokiteltu elinvoimaiseksi.


title: Tamariskitöpösieppo

text: Tamariskitöpösieppo ("Batis pririt") on afrikansieppojen heimoon kuuluva varpuslintu.


title: Tamariskitöpösieppo

text: Tamariskitöpösieppoa tavataan Namibiassa, Etelä-Afrikassa ja Botswanassa. Lajin on kuvattu olevan paikallisesti yleinen ja sen kannankehitys on vakaa. Se on luokiteltu elinvoimaiseksi.


title: Devil Survivor 2: The Animation

text: Devil Survivor 2: The Animation on vuonna 2013 esitetty japanilaiseen Nintendo DS -käsikonsolipeliin "" perustuva animesarja. Sarjassa maailma ajautuu kaaoksen valtaan, kun Hibiki Kuze ja hänen ystävänsä Daichi Shijima ja Io Nitta joutuvat käymään selviytymistaistelua Septentrioneiksi kutsuttuja olentoja vastaan. He saavat kyvyn kutsua demoneita taistelemaan niitä vastaan kännykkäsovelluksen kautta ja päätyvät suojelemaan Japania JP’s-nimisen organisaation kanssa.


title: Devil Survivor 2: The Animation

text: Sunnuntai-iltapäivällä Hibiki Kuze ja Daichi Shijima näkevät Nicaea-kännykkäsovelluksen kautta videoita, jotka ennustavat heidän kuolevan junaonnettomuudessa. He kuitenkin selviävät hengissä, kun heidän kännyköihinsä asentuu demoninkutsumissovellus, jolla he yhdessä Io Nittan kanssa käyvät taisteluun onnettomuuspaikalle ilmestyneitä hirviöitä vastaan. Ihmiset ajautuvat paniikkiin ja Hibiki tuhoaa taistelussa nimeltä Dubhe, joka on yksi Septentrioneista. Silloin Yamato Hotsuin ja hänen johtamansa halituksen organisaatio JP’s ("Japan Meteorological Agency, Geomagnetism Research Department") päättävät värvätä Hibikin, Daichin ja Ion pysäyttämään seitsemän Septentrioneksi kutsuttua olentoa ennen kuin nämä ehtisivät aiheuttaa maailmanloppua ennen viikon päättymistä.


title: Devil Survivor 2: The Animation

text: Maanantaina kolmikon ensimmäinen tehtävä on pelastaa JP’sin tutkija Fumi Kannon sekä kaksi muuta demoninkutsujaa: Hinako Kujou ja Keita Wakui. Keita saa surmansa ja toisen Septentrionen, Merakin, kukistumisen jälkeen, Hibiki tapaa vastarintaliikettä johtavan Ronaldo Kurikin, joka kertoo Yamaton haluavan luoda uuden meritokraattisen maailmanjärjestyksen, Ronaldon itse tavoitellessa egalitaristista maailmanjärjestystä. Tiistaina Airi Ban ja Jungo Torii yrittävät kaapata vastarintaliikkeen valtaamaan JP’sin tukikohdan, mutta joutuvat Septentrione Phecdan hyökkäyksen kohteeksi. Yamato tuhoaa Phecdan ja pelastaa Hibikin hengen, mutta ajautuu konfliktiin Ronaldon kanssa. Silloin paikalle ilmestyy salaperäinen hahmo nimeltä Alcor, joka kertoo olevansa Nicaean ja demoninkutsumissovelluksen luoja.


title: Devil Survivor 2: The Animation

text: Keskiviikkona JP’s ja vastarintaliike joutuvat vastentahtoisesti tekemään yhteistyötä Megrezin pysättämiseksi. Mutta taistelun päätteeksi Ronaldo, Otome Yanagiya ja Yuzuru ”Joe” Akie päätyvät Tyhjiöön ("Void"). Torstaina Alcor selittää tapahtumien todellisen kulun. Olento nimeltä Polaris pyrkii tuhoamaan ihmisten todelisuuden palauttaakseen ”luonnollisen” järjestyksen. Septentrionet pyrkivät tuhoamaan henkisen muurin, joka suojelee Japania Tyhjiöltä. Taistelussa Aliothia vastaan tuhannetihmiset saavat surmansa ja Hibiki tajuaa kuinka pitkälle Yamato on valmis menemään tavoitteensa saavuttamiseksi. Perjantaina Yamatoa käyttää Iota hyväksi kukistaakseen Septentrione Mizarin. Io joutuu demonin riivaamaaksi, kunnes Hibiki pelastaa hänet.


title: Devil Survivor 2: The Animation

text: Lauantaina seitsemäs Benetnasch tuhoaa Japania suojaavan muurin täysin. Fumi, Airi, Jungo ja Hinako saavat surmansa ennen kuin Hibiki, Daichi ja Yamato pysäyttävät Benetnaschin. Hibiki ja Alcor nousevat Yamatoa vastaan ja päätyvät suununtaina kilpailemaan siitä kuka pääsee ensimmäisenä Polariksen puheille. Hibiki, Daichi ja Io pysäyttävät Yamaton oikean käden, Makoto Saton, kun taas kahdeksanneksi ja viimeiseksi Septentrioneksi paljastunut Alcor haastaa Yamaton ja yrittää lopulta tappaa tämän itsemurharäjähdyksellä. Yamato kuitenkin selviää, jolloin Daichi ja Io uhraavat itsensä antaakseen Hibikille mahdollisuuden estää Yamaton aikeet. Lopulta Hibiki voittaa taistelun Yamatoa vastaan ja pyytää Polarista palauttamaan maailman takaisin entiseen tilaansa. Hän palaa ajassa viikon taaksepäin. Hänen ystävänsä ovat elossa, mutta Hibikin lisäksi ainoastaan Yamato ja Alcor muistavat kaiken tapahtuneen.


title: Senegalintöpösieppo

text: Senegalintöpösieppo ("Batis senegalensis") on afrikansieppojen heimoon kuuluva varpuslintu.


title: Senegalintöpösieppo

text: Senegalintöpösieppoa tavataan laajalla alueella Afrikan länsiosissa. Sen on kuvattu olevan yleisesti ottaen yleinen, joskin Nigeriassa sitä on kuvattu harvinaiseksi. Laji on luokiteltu elinvoimaiseksi.


title: Pensastöpösieppo

text: Pensastöpösieppo ("Batis orientalis") on afrikansieppojen heimoon kuuluva varpuslintu.


title: Pensastöpösieppo

text: Pensastöpösieppoa tavataan Afrikan keski- ja itäosissa. Lajin uskotaan olevan melko yleinen, mutta sitä ei tunneta kovin hyvin. Se on luokiteltu elinvoimaiseksi.


title: Veikko Ennola

text: Veikko Ennola (4. elokuuta 1932 Turku – 28. tammikuuta 2013 Turku) oli suomalainen matemaatikko. Hän oli Turun yliopiston matematiikan professori vuosina 1965–1995.


title: Veikko Ennola

text: Ennola tutki etenkin lukuteoriaa. Hän jatkoi tutkimustyössään Turun yliopistossa vaikuttaneiden Kalle Väisälän ja Kustaa Inkerin lukuteoreettista tutkimusperinnettä.


title: Veikko Ennola

text: Ennola kutsuttiin Suomalaisen Tiedeakatemian jäseneksi vuonna 1973.


title: Patrick Davis

text: Patrick Michael Davis (s. 28. joulukuuta 1986 Sterling, Michigan, Yhdysvallat) on yhdysvaltalainen jääkiekkoilija, joka pelasi viimeksi SM-liigajoukkue Kalevan Pallossa kaudella 2015–2016. Kauden 2016–2017 hän päätti pitää välivuotta terveydellisistä syistä. Davis on lähtökohtaisesti pelipaikaltaan oikea laitahyökkääjä, mutta osaa pelata myös keskellä. Davis laukoo oikealta.


title: Patrick Davis

text: OHL-joukkue Kitchener Rangers varasi Davisin 64. pelaajana vuonna 2002. Hän pelasi kauden 2002–2003 USHL-joukkue Sioux City Musketeersissä ja MWEHL-joukkue Belle Tiressä, jonka jälkeen Davis siirtyi Rangersiin kaudeksi kaudeksi 2003–2004. Kaudella 2004–2005 hän pelasi CHL Top Prospects Gamessa. New Jersey Devils varasi Davisin neljännellä kierroksella 99. pelaajana .


title: Patrick Davis

text: Kesken viimeisen OHL-kautensa 2005–2006 Davis siirtyi Rangersista Windsor Spitfiresin riveihin, jonka toiseksi paras maalintekijä (Paul McFarlandin kanssa) ja kolmanneksi paras pistemies hän oli tehtyään 38 runkosarjaottelussa tehot 22+29=51. Davis oli myös joukkueen eniten OHL-kauden aikana maaleja tehnyt pelaaja, jos huomioidaan hänen aiemmat Rangersissa tekemänsä 13 osumaansa. OHL-kauden jälkeen Davis pelasi myös kolme AHL-ottelua New Jersey Devilsin farmijoukkue Albany River Ratsissa.


title: Patrick Davis

text: Kaudeksi 2006–2007 New Jersey Devilsin farmijoukkueeksi Albany River Ratsin tilalle tuli Lowell Devils, jossa Davis pelasi AHL:n tulokaskautensa tehden 41 runkosarjaottelussa tehot 5+13=18. Hän debytoi New Jerseyn NHL-joukkueessa kaudella 2008–2009. Kaudella 2009–2010 Davis pelasi yhdeksän NHL-ottelua tehden yhden maalin. Hänen NHL-uransa ensimmäinen ja toistaiseksi ainoa osumansa syntyi 23. tammikuuta 2010 Toronto Maple Leafsia vastaan. AHL:n puolella Davis pelasi pisteiden valossa parhaimman kautensa tehtyään 73 runkosarjaottelussa tehot 15+20=35. Hän oli Aleksandr Vasjunovin kanssa kahdella osumallaan Lowellin paras maalintekijä kevään 2010 pudotuspeleissä.


title: Patrick Davis

text: New Jersey Devilsin farmijoukkue palasi kaudeksi 2010–2011 Albanyyn ja siirtyi Albany Devils-nimeen. Helmikuussa 2011 Davis kaupattiin Michael Swiftin kanssa San Jose Sharksiin vaihdossa Jay Leachiin ja Steven Zalewskiin. Hän pelasi loppukautensa Worcester Sharksissa, eikä pelannut kauden aikana yhtään NHL-ottelua kummassakaan organisaatiossa. Kauden 2011–2012 Davis pelasi Saksan DEL-liigan Grizzly Adams Wolfsburgin riveissä. Hän edusti joukkuetta kauden aikana myös Spengler Cupissa. Kaudeksi 2012–2013 Davis siirtyi KHL-joukkue TsSKA Moskovan riveihin.


title: Patrick Davis

text: Kaudeksi 2013–2014 Davis siirtyi vuoden mittaisella sopimuksella SM-liigajoukkue Saimaan Pallon riveihin. Hän oli joukkueen paras maalintekijä ja kolmanneksi paras pistemies tehoilla 22+13=35 ja sijoittui koko SM-liigan maalipörssissä neljänneksi. Davisin osumista kuusi oli voittomaaleja, joita hän teki myös kolmen muun pelaajan ohella liigassa eniten. Kaudeksi 2014–2015 Davis siirtyi kaksivuotisella sopimuksella Oulun Kärppiin. Hänen oli kuitenkin vaikea löytää paikkaansa joukkueen pelisapluunasta. Loppukaudella Davis pelasi lopulta kokoonpanoon mahtuessaan lähinnä nelosketjun keskellä. Hän voitti kauden päätteeksi Suomenmestaruuden. Kesäkuussa 2015 Davisin sopimus kuitenkin purettiin yhteisymmärysessä pelillistä syistä. Heinäkuussa hänen vahvistettiin siirtyvän kaudeksi 2015–2016 vuoden mittaisella sopimuksella Kalevan Pallon paitaan. Davis jakoi 11 osumallaan joukkueen sisäisen pistepörssin kolmannen sijan Jesse Mankisen ja Joni Nikon kanssa.


title: Patrick Davis

text: Davis teki kaudeksi 2016–2017 vuoden mittaisen sopimuksen SaiPan kanssa. Hänen sopimuksensa purettiin kuitenkin jo kesäkuussa 2016 terveydellisistä syistä. Davisin lähdön taustalla oli hänen mukaansa pitkäaikainen vamma, joka vaatii leikkaushoitoa.


title: VH1 Storytellers (Alicia Keysin albumi)

text: VH1 Storytellers on Alicia Keysin konserttitaltointi, joka julkaistiin CD:nä ja DVD:nä 20. kesäkuuta 2013.


title: Yhtenäinen valtiollinen koe

text: Yhtenäinen valtiollinen koe eli JeGE () on Venäjällä järjestettävä, vuodesta 2009 lähtien valtakunnallisesti yhtenäinen toisen asteen koulujen päättökoe. Se vastaa lähinnä Suomen ylioppilastutkintoa. Kokeen tuloksia käytetään laajalti myös pääsykokeen tavoin korkeakoulujen opiskelupaikkojen valinnassa.


title: Yhtenäinen valtiollinen koe

text:
Päättökokeessa on kaksi pakollista ainetta: matematiikka ja venäjän kieli. Näiden lisäksi on yhdeksän valinnaisainetta. Kukin koe kestää ajallisesti 3-4 tuntia. Valinnaisaineita ovat: biologia, fysiikka, historia, informatiikka ja informaatio- ja viestintäteknologiat, kemia, maantiede, Venäjän kirjallisuus, vieras kieli (englanti, ranska, saksa tai espanja)
ja yhteiskuntatiede.


title: Yhtenäinen valtiollinen koe

text: Korkeakoulut tyypillisesti edellyttävät pääsyvaatimuksissaan opiskelijoiltaan tarpeellisten valinnaisaineiden suoritusta. Esimerkiksi lääketieteen opiskelijaksi pyrkiviltä edellytetään pakollisten aineiden ohella ainakin biologian ja kemian valinnaisaineiden suoritusta. Yhtenäisen valtiollisen kokeen kussakin aineessa maksimipistemäärä on 100. Hyväksytyn suorituksen minimipisteet ja arvosanojen pisterajat määrätään kullekin aineelle vuosittain. Arvosanat kirjataan todistukseen arvosteluasteikkoa 1-5 käyttäen, jossa 5 on kiitettävä.


title: Ravintoterapia

text: Ravintoterapia tarkoittaa ruokavalion käyttöä potilaan hoidossa. Nimitystä "ravintoterapia" käytetään kuitenkin usein tarkoittamaan epätieteellisiä hoitoja.


title: Ravintoterapia

text: Funktionaalisen lääketieteen "ravintoterapia" ei ole osa ravitsemustiedettä vaan "funktionaalista lääketiedettä", eikä sen hyötyjä ole pystytty osoittamaan tutkimuksissa. Sen sijaan ravitsemustieteellisen ravintoterapian hyödyistä on paljon tieteellistä tietoa muun muassa satojentuhansien ihmisten seurantaan perustuvista väestötutkimuksista sekä eläinmallitutkimuksista.


title: Rannikkotöpösieppo

text: Rannikkotöpöpsieppo ("Batis minor") eli aiemmalta nimeltään hupputöpösieppo on afrikansieppojen heimoon kuuluva varpuslintu.


title: Rannikkotöpösieppo

text: Rannikkotöpösieppoa tavataan Keniassa, Somaliassa ja Tansaniassa. Lajin on raportoitu olevan yleinen. Se on luokiteltu elinvoimaiseksi.


title: Pikkutöpösieppo

text: Pikkutöpösieppo ("Batis perkeo") on afrikansieppojen heimoon kuuluva varpuslintu.


title: Pikkutöpösieppo

text: Pikkutöpösieppoa tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin kuvattu olevan yleinen tai paikallisesti yleinen ja sen kannankehitys on vakaa. Se on luokiteltu elinvoimaiseksi.


title: Erich

text: Erich tarkoittaa seuraavia:


title: Arthur Zimmermann

text: Arthur Zimmermann (5. lokakuuta 1864 Marggrabowa, Itä-Preussi – 6. kesäkuuta 1940 Berliini) oli saksalainen ulkoasiainhallinnon virkamies, joka toimi Saksan keisarikunnan ulkoministerinä ensimmäisen maailmansodan aikana vuosina 1916–1917. Parhaiten hänet muistetaan niin sanotusta Zimmermann-sähkeestä, keväällä 1917 julkisuuteen vuotaneesta dokumentista, jossa hän suostutteli Meksikoa hyökkäämään Yhdysvaltoihin. Tapaus ajoi osittain Yhdysvallat liittymään maailmansotaan ympärysvaltojen puolelle. Zimmermannin politiikkaan kuului myös erilaisten separatististen ja vallankumouksellisten liikkeiden tukeminen vaikeuksien tuottamiseksi ympärysvalloille.


title: Arthur Zimmermann

text: Zimmermann syntyi Itä-Preussin Marggrabowassa (nyk. Olecko Puolassa). Hän työskenteli aluksi Saksan konsulaateissa useissa Itä-Aasian maissa, mutta sai vuonna 1901 siirron varsinaiseksi diplomaatiksi. Hänestä tuli 1910 Saksan ulkoministeriön poliittisen osaston päällikkö ja 1911 alivaltiosihteeri. Vuonna 1913 ulkoasiain valtiosihteeriksi (so. ulkoministeriksi) tulleen Gottlieb von Jagowin kaudella Zimmermann hoiti pääosin Saksan suhteita ulkomaiden lähettiläisiin, sillä Jagow oli luonteeltaan vetäytyvä. Niin sanotun heinäkuun kriisin aikana Zimmermann oli Jagowin poissa ollessa virkaatekevänä valtiosihteerinä päättämässä 5. heinäkuuta 1914 yhdessä keisari Vilhelm II:n ja valtakunnankansleri Theobald von Bethmann Hollwegin kanssa Saksan tuen antamisesta Itävalta-Unkarille Serbiaa vastaan. Juuri Zimmermann laati Wieniin lähetetyn sähkeen, jossa ilmoitettiin Saksan tuesta. Kriisi johti pian maailmansodan syttymiseen.


title: Arthur Zimmermann

text: Ulkoministeri Jagow erosi syksyllä 1916 vastustettuaan Saksan ylimmän sotilasjohdon vaatimusta rajoittamattoman sukellusvenesodan aloittamisesta ympärysvaltojen päihittämiseksi, sillä se uhkasi ajaa Yhdysvallat liittymään sotaan ympärysvaltojen puolelle. Zimmermann, joka tuki lojaalisti sotilasjohdon näkemyksiä ja ajatusta rajoittamattomasta sukellusvenesodasta, nimitettiin Jagowin seuraajaksi 25. marraskuuta 1916. Pitääkseen Yhdysvaltojen panoksen Euroopan sodassa mahdollisimman vähäisenä hän päätti junailla Meksikon ja Japanin ryhtymään sotaan Yhdysvaltoja vastaan. Zimmermann lähetti 16. tammikuuta 1917 Saksan Washingtonin-lähetystön kautta Saksan Méxicon-lähettiläälle von Eckhardtille salakielisen sähkeen, jossa pyysi tätä ehdottamaan Meksikon presidentti Venustiano Carranzalle yhteistyötä: vastineena sotaan ryhtymisestä Yhdysvaltoja vastaan Meksiko saisi Saksan tuen New Mexicon, Teksasin ja Arizonan takaisinvalloitukselle. Brittien tiedustelu onnistui kaappaamaan viestin ja murtamaan sen salauskoodin, minkä jälkeen sähkeen sisältö päätyi Yhdysvaltain presidentti Woodrow Wilsonin haltuun. Se julkaistiin Wilsonin aloitteesta 1. maaliskuuta ja nostatti Yhdysvalloissa saksalaisvastaisen reaktion. Zimmermann vielä vahvisti sähkeen aitouden maaliskuun lopussa pitämässään puheessa. Kuukauden sisällä Yhdysvallat julisti sodan Saksalle.


title: Arthur Zimmermann

text: Zimmermann luopui ulkoministerin tehtävistä elokuussa 1917 Bethmann Hollwegin hallituksen kaaduttua.


title: Antti Tuomenoksa

text: Antti Tuomenoksa (s. 16. maaliskuuta 1967 Lappeenranta) on suomalainen entinen jääkiekkopuolustaja, joka toimii nykyään SM-liigajoukkue Saimaan Pallon urheilujohtajana. Hän pelasi urallaan SM-liigassa yhteensä 477 runkosarjaottelua tehopistein 35+138=173 ja keräten 430 jäähyminuuttia sekä 24 playoff-ottelua tehden kaksi syöttöpistettä ja keräten 35 jäähyminuuttia. Tuomenoksa myös toimi Kalevan Pallon ja SaiPan kapteenina. Hän pelasi urallaan myös Ruotsissa ja Slovakiassa.


title: Antti Tuomenoksa

text: Tuomenoksa oli SaiPan oma kasvatti. Hän teki joukkuessa SM-liigadebyyttinsä kaudella 1985–1986, jolloin Tuomenoksa pelasi 31 runkosarjaottelua tehopistein 1+5=6. SaiPa putosi kauden päätteeksi I-divisioonaan, mutta Tuomenoksa kuitenkin jatkoi kaudella 1986–1987 liigapelejään Rauman Lukossa. Hän voitti joukkueessa SM-hopeaa keväällä 1988.


title: Antti Tuomenoksa

text: Kaudeksi 1989–1990 Tuomenoksa siirtyi Tapparaan, jossa ensimmäinen kausi päättyi SM-pronssiin. Kaudella 1990–1991 hän teki SM-liigan yhden kauden piste-ennätyksensä tehoilla 4+20=24. Kaudella 1991–1992 Tuomenoksan ura jatkoi Kalevan Pallon riveissä. Kauden 1992–1993 hän toimi joukkueen kapteenina. Neljän KalPassa pelatun kauden jälkeen Tuomenoksa siirtyi kaudeksi 1995–1996 Ruotsin I-divisioonan IF Sundsvall Hockeyn joukkueeseen. Hän ei jatkanut kuitenkaan uraansa joukkueessa enää kauden jälkeen lähinnä Sundsvallin talousvaikeuksien takia.


title: Antti Tuomenoksa

text: Tuomenoksa palasi kaudeksi 1996–1997 kasvattajaseuraansa SaiPaan, joka oli noussut edellisenä keväänä SM-liigaan. Hänestä tuli joukkueen kapteeni. Kaudella 1997–1998 Tuomenoksa kävi hakemassa haasteita vielä Slovakian Extraligassa pelaavasta HKm Zvolenista. Myös Zvolen ajautui myös talousvaikeuksiin ja Tuomenoksa jätti joukkueen yhdeksän pelaamansa ottelun jälkeen ja palasi loppukaudeksi SaiPaan. Hän lopetti pelaajauransa kevääseen 1998.


title: Antti Tuomenoksa

text: Tuomenoksa edusti Suomea alle 20-vuotiaiden MM-kilpailuissa vuosina 1986 ja 1987, joista jälkimmäinen turnaus päättyi Suomen ensimmäiseen nuorten maailmanmestaruuteen. Yhteensä pelasi 19 A-, 21 B-, 19 nuorten ja kolme poikien maaottelua.


title: Antti Tuomenoksa

text: Tuomenoksa on toiminut pelaajauransa jälkeen mm. TeliaSoneran yritysmyynnissä ja SaiPan juniorivalmennuksessa. Kaudeksi 2012–2013 SaiPa pestasi hänet urheilujohtajaksi. Tuomenoksan toimenkuviin kuuluu pelaajien kartoittaminen sekä edustusjoukkueen ja A-nuorten valmennuksen tukeminen.


title: Antti Tuomenoksa

text: Tuomenoksalla on vaimo sekä vuosina 1994 ja 1996 syntyneet lapset.


title: Ottarin hautakumpu

text: Ottarin hautakumpu () sijaitsee Vendelin pitäjässä () Tierpin kunnassa Uplannissa Ruotsissa. Haudasta löytyi kansainvaellusajan lopulle tai merovingiajan alkuun ajoitettava polttohautaus. Kansanperinne kytkee hautakummun muinaisen kuninkaan tai kyläpäällikön Ottar Vendelkråkan hautaamiseen.


title: Ottarin hautakumpu

text: Ottarin hautakumpu sijaitsee Vendelin pitäjän läpi kulkevan harjun toisella rinteellä siten, että se näkyy pohjoisesta ja idästä katsoen hyvin. Kummun juurelta on otettu soraa ja syntynyt painanne korostaa entisestään kummun mahtavuutta. Ottarin hautakummun kaivauksista päätettiin 1914, mutta työ saatiin päätökseen vasta 1916. Vuoden 2013 tarkastuksessa todettiin kummun olevan pääpiirteissään tutkimuksen jättämässä tilassa. Ottarin hautakumpu on osa laajempaa Vendelin kalmistoja.


title: Ottarin hautakumpu

text: Ennen vainajan polttamista kerättiin suuria kivenmurikoita alustaksi, jonka päälle vainaja ja hänen mukaansa lasketut hauta-antimet aseteltiin. Asetelma peitettiin puilla, jotka sytytettiin tuleen. Tulen kuumuudesta johtuva kivien lohkeaminen jätti kiviasetelman pinnalle kivirikkoa, joka ilmeisesti lakaistiin lohkareiden rakoihin, kun tuhkan joukosta kerättiin talteen palaneita luita ja esineen katkelmia. Jäljelle jäi tasainen kivetys ja sen päälle senttimetrin paksuinen tuhkasta, hiilestä ja rasvasta muodostunut kerros, likamaakerros. Kaivauksissa havaittiin kivilatomuksen väliin pystytetyn tolpan jättämä kolo. Se on voinut kuulua hautarakenteisiin.


title: Ottarin hautakumpu

text: Itse hauta löytyi puolitoista metriä kiviasetelman reunasta puoli metriä syvästä kuopasta erillisen kivilatomuksen alta. Rovion tuhakasta oli kerätty talteen luunpalasia, jotka oli puhdistettu tuhkasta. Kuopan pohjalle oli siroteltu kerros hienoa hiekkaa ja tämän päälle oli laskettu puuämpäri, jonne luut kaadettiin. Kaikki kerätyt luut eivät mahtuneet ämpäriin, joten ne kaadettiin kuoppaan ämpärin ympärille. Luiden määrä ylittää ihmisen luiden määrän. Joukossa lienee myös hauta-antimiksi laskettujen kotieläinten luita sekä luisten pelinappuloiden palasia ja katkelma luukammasta.


title: Ottarin hautakumpu

text: Seremonian loputtua aloitettiin hauta-alueen peittäminen. Tähän käytettiin paljon työvoimaa ja työaikaa. Yleensä hauta-alue peitettiin 0,2–1-metrisellä kerroksella maata, mutta tämän haudan haluttiin erottuvan muista haudoista. Täyteaineena oli hiekka ja sora, joka sidottiin kumpua kiertävillä kivillä. Lopuksi sorakumpu sidottiin noin metrin paksuisella maakerroksella, joka peitti koko hautakummun.


title: Ottarin hautakumpu

text: Hautakummun halkaisija oli ennen tutkimista noin 40 metriä ja sen korkeus oli 8 metriä. Vuoden 2013 tarkistuksen yhteydessä pohjan halkaisijaksi ilmoitettiin 37 metriä ja korkeudeksi 6 metriä. Huipun kärki oli tasoitettu noin 10 metrin levyiseksi. Tehtiinkö tämä hautakummun rakentamisen yhteydessä vai myöhemmin, sitä ei tiedetä.


title: Ottarin hautakumpu

text: Hauta-antimien määrää ja laatua ei polttohautauksen tapauksessa ole helppo selvittää. Kaikki orgaaninen aines häviää liekeissä lukuun ottamatta luita ja kynsiä, joista saattaa jäädä jäljelle tunnistettavia kappaleita. Sen sijaan metalliosista voidaan päätellä jotakin. Useimmat löydökset tehtiin itse hautakuopasta.


title: Ottarin hautakumpu

text: Hyödyllinen löydös oli kultaraha, joka tunnistettiin bysanttilaiseksi kolikoksi eli solidukseksi. Tällaisia lyötiin Teodosius II:n ajasta alkaen Justinus I:n kaudelle saakka. Epäselvä tekstinloppu "CVS" viittaa Basiliscukseen, joka hallitsi 475–476 jaa. Hautaus on siten toimeenpantu tämän jälkeen. Kultaraha oli reiästä päätellen ollut kaulakoru.


title: Ottarin hautakumpu

text: Muita löydöksiä olivat muun muassa seuraavat esineet tai niiden osat. Kullasta valmistettu ohut neulamainen kappale on mahdollisesti ollut maksukultaa, josta leikattiin kappale maksettaessa ostoksia. Haudasta löytyi myös kolme palaa hopeapeltiä, joiden merkitys jäänee auki. Henkilökohtaisia välineitä olivat kuusi pronssista seulaa, jotka olivat puolipallon muotoisia ja halkaisijaltaan 2 senttimetriä leveitä, vyön pronssisia koristelevyjä, lasipikarin- ja keramiikan sirpaleita, luisia pelinappuloita, koristellun luukamman katkelma, lusikka ja rautapiikki. Löydetyt 15 pronssinastaa lienevät lippaasta tai muusta orgaanisesta materiaalista valmistetusta esineestä. Ämpäri, jossa luut säilytettiin, oli vahvistettu pronssipellin liuskoilla. Lopuksi löytyi karhun kynsiä. Ne olivat mahdollisesti peräisin karhun taljasta, jonka päälle vainaja aseteltiin.


title: Ottarin hautakumpu

text: Huomioitavaa on, ettei aseita löytynyt. Vainajan sukupuolen voi tämän perusteella määrittää naiseksi, mutta tiedetään myös naishautoja, joissa aseita on mukana, ja mieshautoja, joista ne puuttuvat.


title: Ottarin hautakumpu

text: Sune Lindqvist ajoitti haudan esineiden perusteella. Kultarahan lyönti oli mahdollista vuosina 475–476 jaa. ja sen tuli tämän jälkeen kulkeutua vainajalle useita vuosikymmeniä. Vyön osien tyyli sekä muiden esineiden yleinen käyttöaika sijoittuu useimmiten aikaan ennen ja jälkeen vuotta 500 jaa. Monet samankaltaisuudet Vanhan Uppsalan kuningaskumpujen kanssa viittaavat myös samanaikaisuuteen. Nykyäänkin hautaus ajoitetaan 500 jaa. tai hieman myöhäisemmäksi eli kansainvaellusajan loppuun.


title: Ottarin hautakumpu

text: Perinnekeruu Ruotsissa 1660–1670-luvuilla tuotti Vendelissä nimistön suhteen yllätyksen. Hautakumpua kutsuttiin paikkakunnalla nimellä "Ottars högen". Nimikäytäntö siirtyi myös virallisiin teksteihin.


title: Ottarin hautakumpu

text: Beowulf-runoudessa, joka ajoitetaan 700-luvulle, mainitaan Ottar nimellä Otheres. Ynglingatal-saagoissa, jotka ajoitetaan yleisesti 800-luvulle, mainitaan hänet nimellä Ottar. Molemmat luettelevat sukupolvet samankaltaisesti: hänen poikansa oli Adils eli Eadgils ja isänsä oli Beowulfissa Angatyr eli Ongenpeow, mutta Ynglingatalissa Egil.


title: Ottarin hautakumpu

text: Tanskalainen historioitsija Snorri Sturluson kertoo 1200-luvulla Ottarin kuolemasta, että hänet tappoi kaksi tanskalaista jaarlia Vendelsysselissä Limfjordenissa Tanskassa. Ottar jätettiin sinne erään kummun huipulle eläinten ja lintujen syötäväksi. Uplantiin lähetettiin sen sijaan puinen varis ja vainajalle annettiin pilkkanimeksi "Vendelkråka". Snorrin tieto on ristiriidassa islantilaisten saagojen kanssa, jotka liittävät tapahtuman Ottarin isään ja toiseksi Vendelhän sijaitsee kuitenkin Upplannissa.


title: Ottarin hautakumpu

text: Jos oletetaan Ottarin perineen valtansa isältään Egililtä, voidaan Ottarin kuolinaika arvioida Egilin kuolemasta. Tiedetään, että Egil kuoli Hygelacin toimeksiannosta. Fransiskaanien aikakirjan mukaan Hygelac kuoli itse ryöstöretkellä frisiläisellä rannikolla noin 516 jaa. Ottarin on tämän vuoksi täytynyt kuolla lyhyen valtakautensa aikana 510–520-luvuilla tai viimeistään 530-luvulla.


title: Ottarin hautakumpu

text: Koska Ottarin hautakummun vainajasta ei jäänyt jäljelle kuin tuhkaa ja luita, ei asiasta saada koskaan varmuutta. On harvinaista, että merovingiajan vainajan henkilöllisyydestä on näin paljon viitteitä, mutta tietty epävarmuus jää kuitenkin jäljelle.


title: Gösta Eriksson

text: Gösta Artur Eriksson (1922–2009) oli suomalainen maantieteilijä ja Åbo akademin Handelshögskolanin talousmaantieteen professori vuodesta 1967. Hän tutki esimerkiksi kaivostyön ja rauta- ja terästeollisuuden ongelmia.


title: Dominic Lavoie

text: Dominic Lavoie (s. 21. marraskuuta 1967 Verdun, Quebec, Kanada) on uransa päättänyt kanadalais-itävaltalainen jääkiekkoilija. Hänen pelipaikkansa oli puolustaja.


title: Dominic Lavoie

text: Lavoie liittyi syksyllä 1984 Quebec Major Junior Hockey Leaguen Saint-Jean Castorsin joukkueeseen, jossa pelasi tavanomaiset kolme kautta. Ensimmäisllä kaudella rooli oli vielä varsin pieni, ja hän mahtui kokoonpanoon 30 ottelussa. Kahdella seuraavalla kaudella hän kuului sitten joukkueensa runkopelaajiin. Junioriuran jälkeen Lavoie teki vapaana pelaajana sopimuksen IHL-joukkue Peoria Rivermenin kanssa, jossa hän pelasi viisi vuotta. Ensimmäinen vuosi meni tyystin IHL-kaukaloissa, mutta seuraavina vuosina hän pääsi pelaamaan joka vuosi myös muutamia pelejä emoseura St. Louis Bluesissa. Kaudella 1990–1991 Peoria Rivermen voitti IHL-mestaruuden eli Turner cupin. Keväällä 1992 Ottawa Senators poimi Lavoien riveihinsä NHL:n laajennusdraftissa. Valtaosa ajasta kului kuitenkin Senatorsin AHL-farmijoukkueessa New Havenissa. Kesken kauden Ottawa kauppasi Lavoien Boston Bruinsiin vaihdossa joihinkin varausoikeuksiin. Myöskään Bostonissa ei suoranaisesti löytynyt luottoa vaan loppukausi kului AHL-joukkue Providencen riveissä. Yhteensä kauden aikana Lavoie pääsi kokoonpanoon neljässä NHL-ottelussa.


title: Dominic Lavoie

text: Kaudelle 1993–1994 teki vapaana pelaajana sopimuksen Los Angeles Kingsin organisaatioon. Tälläkään yrittämällä NHL-ura ei auennut vaan kahdeksan NHL-pelin lisäksi hän pelasi Phoenix Roadrunnersin IHL-joukkueessa. Kauden lopuksi hän vielä siirtyi IHL:ssa Phoenixista San Diego Gullsin paitaan. Tämän jälkeen Lavoie siirtyi Euroopan kaukaloihin.


title: Dominic Lavoie

text: Kaudelle 1994–1995 Lavoie teki sopimuksen itävaltalaisen VEU Feldkirchin joukkueen kanssa. Feldkirchin paidassa meriittilistalle kertyi neljä perättäistä Alpenligan mestaruutta vuosina 1996–1999. Samoihin aikoihin Feldkirch voitti myös Itävallan kansallisessa sarjassa mestaruuden neljästi. Lavoie sai myös Itävallan kansalaisuuden ja pääsi näin edustamaan uutta kotimaataan ensimmäisen kerran vuoden 1998 Olympiaturnauksessa. Kaudelle 1999–2000 Feldkirchin ajauduttua taloudellisiin vaikeuksiin ja jouduttua luopumaan kalleimmista pelaajistaan, Lavoie vaihtoi DEL-liigan Hannover Scorpionsin paitaan, jossa pelasi kolme kautta. Tämän jälkeen hän palasi vielä kahdeksi kaudeksi takaisin Itävaltaan ja Feldkirchiin kunnes ilmoitti lopettavansa uransa 2004 päätteeksi Feldkirchin pudottua jälleen Itävallan 2-tasolle. Joulukuussa 2010 hän palasi vielä jäille auttamaan Itävallan 2-tasolle pudonnutta Feldkirchiä kolmessa ottelussa. Näissä kolmessa ottelussa hän onnistui maalinteossa kahdesti.


title: Dominic Lavoie

text: Lavoie edusti Itävaltaa jääkiekon Olympiaturnauksissa 1998 ja 2002 sekä neljissä MM-kisoissa 1999–2002.


title: Mark Carney

text: Mark Carney (s. 16. maaliskuuta 1965) on Englannin pankin pääjohtaja heinäkuusta 2013 alkaen.


title: Mark Carney

text: Maineikkaaksi Carney tuli Kanadan keskuspankin johtajana 2008 - 2013, kun hän ohjasi maansa lähes vahingoittumattomana läpi globaalin talouskriisin (HS/Reuters).


title: Mark Carney

text: Heti siirryttyään Englannin pankin pääjohtajaksi Carney ilmoitti jatkavansa rahapoliittista elvytystä, mikä nosti pörssikursseja.


title: Mark Carney

text: Carneyn toiminnan Kanadan pankin pääjohtajana kerrotaan lievittäneen ratkaisevasti vuosien 2007-2009 finanssikriisin vaikutuksia Kanadaan.


title: Mark Carney

text: Dramaattisin tapahtuma oli hänen päätöksensä pudottaa yliyönkorkoa 0,5 % maaliskuussa 2008 oltuaan vain kuukauden virassa. Kun EKP nosti korkoa heinäkuussa 2008, Carney pelkäsi lainakriisin voivan levitä globaalisti. Kun Carneyn rahapolitiikka laski korot efektiivisesti nollaan, hän otti huhtikuussa 2009 käyttöön epätavanomaiset keinot ilmoittamalla pitävänsä rahapolitiikan löysänä ainakin vuoden eteenpäin vahvistaakseen kysyntää ja markkinoiden luottamusta. Tuotanto ja työllisyys alkoivat kasvaa vuoden 2009 puolivälistä alkaen osittain rahaelvytyksen ansiosta. Kanadan talous pärjäsi parhaiten G7-maista ja Kanada oli ensimmäinen G7-valtio, jonka BKT ja työllisyys nousivat kriisiä edeltävälle tasolle.


title: Mark Carney

text: Keskuspankin päätös lisätä likviditeettiä huomattavasti ja sen epätavanomainen ilmoitus näyttävät vaikuttaneen keskeisesti Kanadan selviämiseen kriisistä.


title: Mark Carney

text: Carney on saanut huomattavasti kunniaa toiminnastaan kriisin aikana. Financial Times nimesi hänet "Fifty who will frame the way forward" -joukkoon, ja Time-lehti "2010 Time 100" -luetteloon. "Reader's Digest" -lehti antoi hänelle tittelin "päätoimittajan valinta kaikkein luotetuimmaksi kanadalaiseksi".


title: Mark Carney

text: Lokakuussa 2012 Euromoney-lehti nimesi Carneyn "Vuoden keskuspankkijohtajaksi". Pian Britannia valitsi hänet Englannin pankin pääjohtajaksi.


title: Sailfish OS

text:
Sailfish OS on suomalaisen matkapuhelinyritys Jolla Oy:n sekä Sailfish OS -yhteisön kehittämä avoimen lähdekoodin käyttöjärjestelmä.
Sailfish OS tarjoaa omaperäisen eleisiin perustuvan käyttöliittymän sekä muita käyttöjärjestelmiä tehokkaamman moniajon. Sailfish OS -sovellusten lisäksi siinä on sisäänrakennettu valmius Android-sovellusten käyttämiseen.


title: Sailfish OS

text: Sailfish OS muodostuu kolmesta ohjelmistokerroksesta, joista alimmassa on Linux-ydin, Hardware adaptation komponentit ja firmware. Toinen ohjelmistokerros sisältää avoimen lähdekoodin Mer-peruskomponenteista, Android-sovellusalustasta, Qt-sovellusympäristöstä ja muista sovelluskirjastoista. Kolmannessa ohjelmistokerroksessa on kotisivua ja sovellusten yhteisnäkymää hallinnoiva Lipstick, Qt Quick- ja QML-kirjastoihin perustuva käyttöliittymä sekä muut sovellukset.


title: Sailfish OS

text:
Alusta käyttää Qt-kehitysympäristöä, Wayland-näytönhallintajärjestelmää ja siinä on tuki HTML5-sovelluksille. Alustalla voi ajaa myös Android-ohjelmia käyttäen Myriadin Alien Dalvik -virtuaalikonetta.
Sailfish-alustalla ei kuitenkaan ole pääsyä Googlen Play-sovelluskauppaan, koska Sailfish ei täytä Googlen Android-laitteille asettamia teknisiä vaatimuksia. Jolla aikoo erottua muista valmistajista muun muassa omalla käyttöliittymällä, pitkällä laitetuella (mm. 2013 julkaistu Jolla puhelin saa edelleen uusimmat päivitykset) sekä nykyisiä puhelimia paremmalla moniajolla.


title: Sailfish OS

text: Sailfish OS käyttää Btrfs-tiedostojärjestelmää Jolla 1 puhelimessa ainoastaan. Intex Aqua Fish, Jolla c ja Xperia X käyttävät ext4-tiedostojärjestelmää järjestelmäosioissa.


title: Sailfish OS

text: Sailfish OS on virallisesti hyväksytty ainoana mobiilikäyttöjärjestelmänä käytettäväksi Venäjän valtion ja valtio-omisteisten yritysten tulevissa mobiililaitehankinnoissa.


title: Sailfish OS

text:
MWC 2017 -mobiilimessuilla Jolla ilmoitti kolmesta uudesta kumppanuudesta:
Sailfish esiteltiin 21. marraskuuta 2012 aloittavien yritysten Slush-tapahtumassa Helsingissä. Jollan marraskuussa 2012 julkaiseman lehdistötiedotteen mukaan ST-Ericssonin NovaThor-alusta tukee Sailfishia. Sailfish perustuu Nokian ja Intelin kehittämään MeeGo-nimiseen Linux-käyttöjärjestelmään.
Sailfish ei käytä Nokian N9-puhelimessa käytettyä Harmattan-haaraa. Sailfish-alustan kehitystyökalut tulivat ladattavaksi helmikuussa 2013. Sailfish OS -älypuhelimet Jolla-brändillä tulivat kansainvälisille markkinoille vuoden 2013 lopulla. Yhtiö sanoo Sailfish-käyttöjärjestelmänsä olevan nyt yhteensopiva Android-sovellus- ja laiteperheen kanssa.


title: Sailfish OS

text: Ensimmäiset Jolla-laitteet julkaistiin marraskuussa 2013.


title: Sailfish OS

text: Versio 2.0 käyttöjärjestelmästä kehitettiin Jolla Tablet -laitteen kanssa. Kiinalainen valmistaja myi kuitenkin laitteita luvatta Android-käyttöjärjestelmällä.


title: Sailfish OS

text: Sailfish 2.0 päivitys Jolla-laitteille julkaistiin marraskuussa 2015 kuluttajakäyttöön.


title: Sailfish OS

text: Versio 2.1 tuo lukuisia uusia ominaisuuksia käyttöjärjestelmään; tuki 64-bittiselle ARM-alustalle, VPN-tuki (OpenVPN, OpenConnect), eräitä Android-omainaisuuksia, Qt 5.6, BlueZ 5 Bluetooth stack sekä mahdollisuuden vaihtaa järjestelmän fonttia.


title: Sailfish OS

text: Jolla ilmoitti version 3 kypsyvän vuoden 2018 kolmannen vuosineljänneksen aikana. Kolmas versio on suunnattu ns. "feature phone" ja älypuhelin -segmenttien välisen kuilun täyttämiseen, jossa alusta tukee rajatusti Android-sovelluksia, jotka eivät tarvitse kosketusnäyttöohjausta.


title: Sailfish OS

text: Sailfish 3 on julkaistu ennakkojulkaisuna 31. lokakuuta 2018 versionumerolla 3.0.0.5 Lemenjoki. Muutamaa päivää myöhemmin julkaistiin versio 3.0.0.8, joka tukee myös Sony Xperia XA2 -sarjan puhelimia..


title: Sailfish OS

text: Sailfish X on Jollan virallisesti tukema käyttöjärjestelmä. Kyseessä on Sailfish OS -käyttöjärjestelmä, ja nimi Sailfish X otettiin käyttöön samalla, kun tuki Sony Xperia X -älypuhelimelle julkistettiin. Sailfish X voidaan asentaa Sony Xperia X laitteisiin (single SIM F5121 ja dual SIM F5122). Maksullinen Sailfish X tuli aluksi saataville 11.10.2017 ja lisenssi sisältää ilmaiset päivitykset vähintään vuodeksi.


title: Sailfish OS

text: Jolla julkaisi 31.10.2018 Sailfish X -version 3.0.0.5 Lemmenjoki. Versio 3.0.0.8 julkaistiin 8.11.2018, ja tämä toi mukanaan maksuttoman early access -tuen Sony Xperia XA2 -sarjan laitteille. Maksullinen Sailfish X -käyttöjärjestelmä XA2-älypuhelimille sekä Planet Computers Gemini PDA -laitteille on tavoitteena julkaista vuoden 2018 aikana.


title: Paul von Hintze

text: Paul von Hintze (13. helmikuuta 1864 Schwedt – 19. elokuuta 1941 Meran) oli saksalainen meriupseeri ja diplomaatti, joka toimi Saksan keisarikunnan ulkoministerinä ensimmäisen maailmansodan loppuvaiheessa heinäkuusta lokakuuhun 1918.


title: Paul von Hintze

text: Hintzen isä oli tupakkatehtailija Schwedtin kaupungissa. Hintze palveli Saksan laivastossa vuosina 1882–1911 yleten kommodoriksi ("kapitän zur see") ja myöhemmin kontra-amiraaliksi asti. Hän toimi vuodesta 1903 Saksan sotilasattaseana Skandinavian maissa ja vuodesta 1908 sotilasedustajana Pietarin suurlähetystössä. Samana vuonna hänet aateloitiin. Siirryttyään diplomaattiuralle Hintze toimi Saksan edustajana Meksikossa 1911–1914, Kiinassa 1914–1917 ja Norjassa 1917–1918. Hänet nimitettiin ulkoministeriksi Richard von Kühlmannin erottua 9. heinäkuuta 1918. Nimitys oli yllätys, koska Hintzellä ei ollut lainkaan poliittista taustaa. Hän painosti keisari Vilhelm II:ta nimittämään liberaalimman hallituksen maan sisäisen tyytymättömyyden hillitsemiseksi. Hintze myös vastusti ajatusta kukistaa syksyllä 1918 horjuvalta vaikuttanut Venäjän neuvostovalta, sillä hänen mielestään bolševikkien vallassapysyminen oli toistaiseksi Saksalle edullisempaa. Max von Badenin tultua valtakunnankansleriksi 3. lokakuuta Hintze jätti ulkoministerin tehtävät ja siirtyi kanslerin edustajaksi Span päämajaan. Uudeksi ulkoministeriksi tuli Wilhelm Solf. Hintze johti 9. marraskuuta viimeisiä valtakunnankanslian kanssa käytyjä neuvotteluja keisarin kruunustaluopumisesta. Hintze suositteli Vilhelm II:lle viimeiseen asti eroamisen välttämistä.


title: Paul von Hintze

text: Weimarin tasavallan alkuaikoina Hintze oli oikeistoliberaalin Deutsche Volkspartei (DVP) -puolueen paikallisjohtajana Sleesiassa. Vuodesta 1924 hän oli ulkosaksalaisten parissa toimineen "Verein für das Deutschtum im Ausland" (VDA) -järjestön johdossa.


title: Tapio Harittu

text: Tapio Johannes Harittu (s. 20. syyskuuta 1945) on suomalainen jalkapalloilija ja jalkapallovalmentaja. Hän voitti pelaajana Turun Palloseurassa Suomen mestaruuden kolmesti. Hän toimi TPS:n päävalmentajana vuosina 1978–1980.


title: Selänne (elokuva)

text: Selänne (markkinoinnissa myös Sel8nne jääkiekkoilijan pelinumeron mukaan) on suomalainen JP Siilin ohjaama dokumenttielokuva, joka käsittelee suomalaisen jääkiekkoilija Teemu Selänteen elämäkertaa hänen lapsuusvuosistaan jääkiekkoliiga NHL:n ammattilaiseksi kauden 2012–2013 loppuun asti.


title: Selänne (elokuva)

text: Elokuva sai ensi-iltansa elokuvateattereissa 27. syyskuuta 2013. Dokumentilla oli avausviikonloppuna 22 560 katsojaa, mikä rikkoi Michael Mooren ohjaaman "Fahrenheit 9/11"-dokumentin 8 249 katsojan avausennätyksen. Elokuvasta tuli samalla kaikkien aikojen eniten katsojia teattereihin avausviikonloppunaan vetänyt suomalainen dokumenttielokuva, kun se rikkoi Vesa-Matti Loirista kertovan "Vesku"-elokuvan 6 271 katsojan ennätyksen. Se on vuoteen 2016 mennessä katsojien kokonaismäärässä Suomen toiseksi katsotuin dokumenttielokuva.


title: Ulrich von Brockdorff-Rantzau

text: Ulrich von Brockdorff-Rantzau (29. toukokuuta 1869 Schleswig-Holstein – 8. syyskuuta 1928 Berliini) oli saksalainen kreivi ja diplomaatti, joka toimi Saksan ulkoministerinä ensimmäisen maailmansodan jälkeen vuonna 1919 sekä Saksan suurlähettiläänä Neuvostoliitossa 1922–1928.


title: Ulrich von Brockdorff-Rantzau

text: Brockdorff-Rantzau toimi upseerina vuoteen 1894, jolloin hän siirtyi diplomaatiksi. Hän oli vuosina 1909–1912 Saksan pääkonsulina Budapestissa ja 1912–1918 suurlähettiläänä Kööpenhaminassa. Maailmansodan aikana hän tuki Tanskan puolueettomuuspolitiikkaa, ja sai turvattua Saksan ja Tanskan välisen kaupan jatkumisen. Sodan jälkeen Brockdorff-Rantzau tuli ulkoasiain valtiosihteeriksi (ulkoministeriksi) kansanvaltuutettujen neuvoston alaisuuteen tammikuun alussa 1919 ja jatkoi ulkoministerinä myös Philipp Scheidemannin hallituksessa. Hän johti Saksan valtuuskuntaa Pariisin rauhankonferenssissa. Vaikka hänen asennoitumisensa Saksan tappion jälkeiseen maailmanpoliittiseen tilanteeseen oli melko joustava, hän herätti paljon epäluuloja sodan voittajissa Versailles’n neuvotteluissa 7. toukokuuta 1919 pitämällään vastauspuheella. Siinä hän ilmoitti Saksan kategorisesti kieltäytyvän hyväksymästä rauhansopimukseen ”syyllisyyspykälää”, jonka mukaan Saksa liittolaisineen oli yksin vastuussa sodasta. Ehdotukset Saksan kannalta lievemmistä rauhanehdoista eivät saaneet vastakaikua. Brockdorff-Rantzau kieltäytyi allekirjoittamasta ”sanelurauhaksi” kutsumaansa Versailles’n rauhansopimusta, joten hän erosi ulkoministerin tehtävistä kesäkuussa 1919.


title: Ulrich von Brockdorff-Rantzau

text: Rapallon sopimuksen solmimisen jälkeen Brockdorff-Rantzau nimitettiin Saksan ensimmäiseksi suurlähettilääksi Neuvostoliittoon vuonna 1922. Hänestä tuli yksi Saksan ja Neuvostoliiton välille syntyneen yhteistyön pääarkkitehteja yhdessä Neuvostoliiton ulkoministeri Georgi Tšitšerinin kanssa. Tuloksena syntyi muun muassa maiden välille huhtikuussa 1926 solmittu Berliinin sopimus, joka vähensi Saksan riippuvuutta länsivalloista ja tasapainotti siten Locarnon sopimusta. Brockdorff-Rantzau kuoli ollessaan lomalla Berliinissä vuonna 1928.


title: Berjozovski

text: Berjozovski () on kaupunki Venäjän Sverdlovskin alueen eteläosassa, heti Jekaterinburgin koillispuolella. Vuonna 2010 siellä oli 51 651 asukasta.


title: Verhnjaja Pyšma

text: Verhnjaja Pyšma () on kaupunki Venäjän Sverdlovskin alueen eteläosassa, aivan Jekaterinburgin pohjoispuolella. Vuonna 2010 siellä oli 59 749 asukasta.


title: Verhnjaja Pyšma

text: Syksyllä 2013 uutisoitiin suomalaisen rakennuskonserni YIT:n pienkerrostaloalueen rakentamiseen tähtäävästä hankkeesta tässä Jekaterinburgin esikaupungissa. Hanketta varten YIT:n venäläinen tytäryhtiö YIT Uralstroj oli hankkinut Verhnjaja Pyšmasta laajan tontin. Sinne yhtiö suunnittelee rakentavansa yli 5 000 asuinhuoneistoa, koulun ja kolme päiväkotia.


title: Revda (Sverdlovskin alue)

text: Revda () on kaupunki Venäjän Sverdlovskin alueen eteläosassa ja Uralvuoriston itälaidalla, hieman Jekaterinburgista länteen. Vuonna 2010 siellä oli 61 875 asukasta.


title: Lesnoi (Sverdlovskin alue)

text: Lesnoi () on kaupunki Venäjän Sverdlovskin alueella, Uralvuoriston itäpuolella. Vuonna 2010 siellä oli 50 363 asukasta.


Vitsebskin lääketieteellinen valtionyliopisto (, ) on lääketieteellinen yliopisto Valko-Venäjän koillisosassa Vitsebskin alueen Vitsebskissa (Vitebsk).
Vitsebskin lääketieteellinen valtionyliopisto on yksi Valko-Venäjän kaikkiaan neljästä lääketieteellisestä yliopistosta.


title: Mélanie Turgeon

text: Mélanie Turgeon (s. 21. lokakuuta 1976 Alma) on kanadalainen alppihiihtäjä.


title: Mélanie Turgeon

text: Turgeon saavutti nuorten maailmanmestaruuskilpailuissa vuosina 1993 ja 1994 kaksi kultamitalia, yhden hopeamitalin ja kolme pronssimitalia. Maailmanmestaruuskilpailuissa hän voitti kultaa syöksylaskussa St. Moritzissa 2003. Hän kilpaili kaksissa olympialaisissa sijoittuen parhaimmillaan kahdeksanneksi syöksylaskussa Salt Lake Cityn kisoissa 2002. Maailmancupissa Turgeon voitti yhden osakilpailun, Innsbruckin supersuurpujottelun helmikuussa 2000. Sen lisäksi hän oli seitsemän kertaa kolmen parhaan joukossa.


title: Marlies Oester

text: Marlies Oester (s. 22. elokuuta 1976 Adelboden) on sveitsiläinen alppihiihtäjä.


title: Marlies Oester

text: Oester saavutti nuorten maailmanmestaruuskilpailuissa kultaa pujottelussa vuonna 1995. Maailmanmestaruuskilpailuissa hän saavutti pronssia alppiyhdistetyssä St. Moritzissa 2003. Hän kilpaili Salt Lake Cityn olympialaisissa 2002 ollen alppiyhdistetyssä neljäs. Maailmancupissa Oester voitti yhden osakilpailun, Berchtesgadenin pujottelun tammikuussa 2002. Sen lisäksi hän sijoittui kerran toiselle sijalle.


title: Jonna Mendes

text: Jonna Mendes (s. 31. maaliskuuta 1979) on yhdysvaltalainen alppihiihtäjä.


title: Jonna Mendes

text: Mendes saavutti nuorten maailmanmestaruuskilpailuissa kaksi hopeamitalia syöksylaskussa. Maailmanmestaruuskilpailuissa hän saavutti pronssia supersuurpujottelussa St. Moritzissa 2003. Hän kilpaili kaksissa olympialaisissa sijoittuen parhaimmillaan 11:nneksi syöksylaskussa Salt Lake Cityn kisoissa 2002. Maailmancupissa Mendes sijoittui kaksi kertaa viidennelle sijalle syöksylaskussa.


title: Allison Forsyth

text: Allison Forsyth (s. 14. lokakuuta 1978 Nanaimo) on kanadalainen alppihiihtäjä.


title: Allison Forsyth

text: Maailmanmestaruuskilpailuissa Forsyth saavutti pronssia suurpujottelussa St. Moritzissa 2003. Salt Lake Cityn olympialaisissa 2002 hän sijoittui suurpujottelussa seitsemänneksi. Maailmancupissa Forsyth sijoittui neljä kertaa toiseksi ja kerran kolmanneksi.


title: Kirsten Lee Clark

text: Kirsten Lee Clark (s. 23. huhtikuuta 1977 Portland) on yhdysvaltalainen alppihiihtäjä.


title: Kirsten Lee Clark

text: Maailmanmestaruuskilpailuissa Clark saavutti hopeaa supersuurpujottelussa St. Moritzissa 2003. Hän kilpaili kolmissa olympialaisissa sijoittuen parhaimmillaan 12:nneksi syöksylaskussa Salt Lake Cityn kisoissa 2002. Maailmancupissa Clark voitti yhden osakilpailun, Lenzerheiden syöksylaskun helmikuussa 2001. Sen lisäksi hän sijoittui seitsemän kertaa kolmen parhaan joukkoon.


title: Victoria Carl

text: Victoria Carl (s. 31. heinäkuuta 1995) on saksalainen maastohiihtäjä, joka edustaa SCM Zella-Mehlistä.


title: Victoria Carl

text: Euroopan nuorten olympiafestivaaleilla 2013 Carl voitti kultaa 7,5 kilometrin vapaan hiihtotavan kilpailussa sekä vapaan hiihtotavan sprintissä. Viestissä ja 5 kilometrin perinteisen hiihdossa hän saavutti hopeaa. Nuorten MM-kilpailuissa Carl voitti kultaa 5 kilometrin vapaan hiihtotavan kilpailussa Liberecissä 2013. Perinteisen sprintissä hän saavutti hopeaa ja viestissä pronssia. Vuoden 2015 nuorten MM-kilpailuissa Almatyssa Carl saavutti kultaa sekä perinteisen sprintissä että 5 kilometrin vapaan kilpailussa. Yhdistelmäkilpailussa hän oli toinen ja Saksan viestijoukkueen mukana kolmas. Falunin MM-kilpailuissa 2015 Carl sijoittui 30 kilometrin perinteisen yhteislähtökilpailussa ja 15 kilometrin yhdistelmäkilpailussa 29:nneksi. Perinteisen sprintissä hän oli 38:s ja viestissä kuudes. Lahden MM-kilpailuissa 2017 hän oli yhdistelmäkilpailussa 15:s ja sprintissä 23:s.


title: Victoria Carl

text: Hiihdon maailmancupissa hän kilpaili ensimmäisen kerran Oberhofissa joulukuussa 2012. Ensimmäiset maailmancupin pisteensä Carl saavutti Otepään perinteisen sprintissä tammikuussa 2015 oltuaan 25:s. Kymmenen parhaan joukkoon hän sijoittui ensimmäisen kerran Lahden 10 kilometrin perinteisen kilpailussa maaliskuussa 2015 oltuaan seitsemäs. Toistamiseen hän saavutti saman sijoituksen Rukan 10 kilometrin perinteisen hiihtotavan kilpailussa marraskuussa 2016.


title: Victoria Carl

text: Saksan mestaruuskilpailuissa Carl saavutti vuonna 2012 hopeaa 5 kilometrin perinteisen kilpailussa. Hän voitti Saksan-mestaruuden vapaan hiihtotavan sprintissä ja 15 kilometrin yhteislähtökilpailussa 2016.


title: Tatjana Mannima

text: Tatjana Mannima (s. 10. tammikuuta 1980 Kiviõli) on virolainen maastohiihtäjä, joka edustaa Skiclub Kiviolia.


title: Tatjana Mannima

text: Maailmancupissa Mannima kilpaili ensimmäisen kerran Beitostølenissä marraskuussa 2005. Ensimmäiset maailmancupin pisteensä hän saavutti Oslon 30 kilometrin perinteisen hiihtotavan kilpailussa maaliskuussa 2007 sijoittuen 28:nneksi. Parhaimmillaan hän on sijoittunut maailmancupin henkilökohtaisissa kilpailuissa 25:nneksi Falunin 15 kilometrin takaa-ajokilpailussa maaliskuussa 2007. Hän on kilpaillut kolmissa MM-kilpailuissa sekä kaksissa olympialaisissa.


title: Triin Ojaste

text: Triin Ojaste (s. 14. maaliskuuta 1990 Tartto) on virolainen maastohiihtäjä, joka edustaa Karupesa Teamia.


title: Triin Ojaste

text: Maailmancupissa Ojaste kilpaili ensimmäisen kerran Kuusamossa marraskuussa 2008. Ensimmäiset maailmancupin pisteensä hän saavutti Düsseldorfin vapaan hiihtotavan sprintissä joulukuussa 2009 sijoituttuaan 23:nneksi. Se on myös hänen paras sijoituksensa maailmancupin henkilökohtaisissa kilpailuissa. Hän on kilpaillut kolmissa MM-kilpailuissa sekä kerran olympialaisissa.


title: Ilpo Murtojärvi

text: Ilpo Murtojärvi (s. 1954 Huittinen) on suomalainen kitaristi, säveltäjä, sovittaja ja musiikkituottaja.


title: Ilpo Murtojärvi

text: Murtojärvi soitti 1970-luvun lopussa yhtyeessä Kaamos ja 1980-luvun alussa yhtyeessä Pasi & Mysiini. Tämän jälkeen alkoi yhteistyö Jukka Alihangan ja Tuula Amberlan kanssa. Murtojärvi on lisäksi tehnyt yhteistyötä mm. Anna Hanskin, Anneli Saariston ja Joel Hallikaisen kanssa. Yle TV2:n musiikkiohjelmien kitaristina hän toimi Tuttu juttu- ja Laulava sydän -ohjelmissa.


title: Ilpo Murtojärvi

text: Murtojärvi toimii teatteri- ja studiomuusikkona sekä Turun konservatorion pop- ja jazzkitaransoiton lehtorina.


title: Ilpo Murtojärvi

text: Vuonna 2011 Murtojärvi sai Varsinais-Suomen taidetoimikunnan taidepalkinnon. Vuonna 2015 Turku Jazz ry. nimitti Murtojärven Vuoden artistiksi tunnustuksena monipuolisesta työskentelystä jazz-musiikin säveltäjänä, sovittajana ja soitonopettajana.


title: Bernin Oberland

text: Bernin Oberland (, ) on alue Keski-Sveitsissä Bernin kantonissa Bernin kaupungin eteläpuolella.


title: Bernin Oberland

text: Maantieteellisesti Bernin Oberland koostuu Aarejoen vesistön alkujokien laaksoista. Haslital on Aaren alkuosan laakso Grimselsolalta Brienzerseelle. Lütschinejoen laaksot Interlakenista Grindelwaldiin ja Lauterbrunneniin ovat osa ylämaata kuten myös Kanderjoen laaksot Adelbodenista ja Kanderstegistä Spieziin. Simmental ulottuu Rawilpassilta ja Lenkistä Spieziin. Saanejoen alkuosan laakso Gsteigista Gstaadiin on osa Bernin kantonia ja Bernin Oberlandia. Myös Brienzerseen ja Thuninjärven seutu on osa aluetta. Pohjoisrajana pidetään järvien ja Simmen pohjoispuolisia vuoria: Brienzer Rothorn, Hohgant, Stockhorn.


title: Bernin Oberland

text:
Hallinnollinen alue, Verwaltungsregion Oberland, käsittää likipitäen maantieteellisen Bernin Oberlandin. Alue koostuu neljästä hallintopiiristä ():
Thunin hallintopiiri on pohjoisosiltaan maantieteellistä aluetta laajempi.


title: Bernin Oberland

text: Bernin Oberland on suosittua matkailuseutua. Tunnettuja matkakohteita ovat muun muassa Grindelwald, Jungfraujoch, Wengen, Lauterbrunnen, Adelboden ja Gstaad.


title: Dick Holmström

text: Dick Holmström (s. 1959 Parainen) on suomalainen näyttelijä, teatteriohjaaja ja -tuottaja. Vuosina 2013–2016 Holmström toimi Turun ruotsalaisen teatterin (Åbo Svenska Teater) johtajana.


title: Dick Holmström

text: Holmström valmistui Teatterikorkeakoulun ruotsinkieliseltä näyttelijäntyön laitokselta vuonna 1981 ja suoritti siellä musiikkiteatterialan jatko-opintoja 1989. Hän on toiminut freelance-näyttelijänä sekä puhe- että musiikkiteatterin parissa, niin ruotsiksi kuin suomeksikin. 1990-luvun alkupuolella hän lauloi accappella-yhtyeessä Mumbo Jumbo.


title: Dick Holmström

text: Vuonna 1999 Holmström perusti Teatteri Satakielen, joka erikoistui revyiden ja muiden musiikkiteatteriesitysten tuottamiseen. Teatteri Satakielen revyitä esitettiin Turun ja Helsingin ravintoloissa ja Helsingin Savoy-teatterissa, ja Holmström toimi produktioiden tuottajana, ohjaajana ja usein yhtenä esiintyjistä. Revyisiin kuuluivat "Onk mulkukka soittanu?" (1998), "Terveisiä PC:stä" (2000), "Kekä nyssi soittaa?", "Ihan kuusessa" (2002), "Kuis menee?" (2003) ja "Reet silmissä" (2004). Eastway-yhtiön tuottajana syntyivät Helsingin Studio 51:ssä esitetyt "Firman piikkiin" ja "Heavy Xmas". Revyiden käsikirjoittajina ja säveltäjänä toimi Mikko Koivusalo, ja niissä näyttelivät muiden muassa Eija Ahvo, Susanna Haavisto, Sinikka Sokka, Jussi Lampi, Puntti Valtonen ja Veeti Kallio. Holmström on lisäksi tuottanut monien ulkomaisten musiikkiteatterikappaleiden suomalaisversioita, kuten "2 Pianos, 4 Hands" (Hotelli Presidentti 2007), Fats Wallerin lauluihin perustuva "Ain’t Misbehavin’" (Peacock-teatteri 2005) ja Louis Jordanin lauluja sisältävä "Five Guys Named Moe" (Savoy-teatteri 2002). Vuonna 2006 Holmström ohjasi Uuden Iloisen Teatterin revyyn "Lisää letkua" ja 2007 Frank Sinatran, Dean Martinin ja Sammy Davis Jr.:n lauluihin perustuvan Mikko Koivusalon musiikkinäytelmän "Smokkijätkät".


title: Dick Holmström

text: Dick Holmström on esiintynyt laulajana monien teatteriproduktioiden ohella myös Vladimir Vysotskin lauluihin perustuvilla äänilevyillä "Sången som brast" (FFCD 1011) ja "Katkennut laulu" (FFCD 1009).


title: Dick Holmström

text: Holmström oli naimisissa näyttelijä Jaana Järvisen (1956–2012) kanssa. Heillä on kaksi aikuista poikaa.


title: Gabonintöpösieppo

text: Gabonintöpösieppo ("Batis minima") on afrikansieppojen heimoon kuuluva varpuslintu.


title: Gabonintöpösieppo

text: Gabonintöpösieppoa tavataan Kamerunissa, Keski-Afrikan tasavallassa, Päiväntasaajan Guineassa ja Gabonissa. Laji on luokiteltu elinvoimaiseksi, koska sen levinneisyys on laaja ja vaikka kannan koko on pienenemässä, vähenemisen vauhti on pieni.


title: Gabonintöpösieppo

text: Gabonintöpösieppo elää alankometsissä ja sitä tavataan 800 metrin korkeuteen asti. Se välttää avoimia alueita. Ravinnokseen gabonintöpösieppo käyttää niveljalkaisia, erityisesti kovakuoriaisia, mutta myös pistiäisiä ja hämähäkkejä.


title: Kongontöpösieppo

text: Kongontöpösieppo ("Batis ituriensis") on afrikansieppojen heimoon kuuluva varpuslintu.


title: Kongontöpösieppo

text: Kongontöpösieppoa tavataan Kongon demokraattisessa tasavallassa ja Ugandassa. Lajin kannankehitys on vakaa ja se on luokiteltu elinvoimaiseksi.


title: Biokontöpösieppo

text: Biokontöpösieppo ("Batis poensis") on afrikansieppojen heimoon kuuluva varpuslintu.


title: Biokontöpösieppo

text: Biokontöpösieppoa tavataan kotoperäisenä Päiväntasaajan Guinealle kuuluvalla Biokon saarella. Lajin kannankehitys on vakaa ja se on luokiteltu elinvoimaiseksi.


title: Angolantöpösieppo

text: Angolantöpösieppo ("Batis minulla") eli aiemmalta nimeltään kamerunintöpösieppo on afrikansieppojen heimoon kuuluva varpuslintu.


title: Angolantöpösieppo

text: Angolantöpösieppoa tavataan Kongossa, Kongon demokraattisessa tasavallassa, Gabonissa ja Angolassa. Lajin kannakehitys on vakaa ja se on luokiteltu elinvoimaiseksi.


title: Batis occulta

text: Batis occulta on afrikansieppojen heimoon kuuluva varpuslintu, jota pidetään joskus biokontöpösiepon alalajina. Sillä ei ole suomenkielistä nimeä.


title: Batis occulta

text: "Batis occultaa" tavataan Kamerunissa, Keski-Afrikan tasavallassa, Kongossa, Norsunluurannikolla, Päiväntasaajan Guineassa, Gabonissa, Ghanassa, Liberiassa, Nigeriassa ja Sierra Leonessa. Sen kannakehitys on vakaa ja se on luokiteltu elinvoimaiseksi.


title: Batis crypta

text: Batis crypta on afrikansieppojen heimoon kuuluva varpuslintu.


title: Batis crypta

text: "Batis cryptaa" tavataan Malawissa ja Tansaniassa. Sen on kuvattu olevan runsaslukuinen ja se on luokiteltu elinvoimaiseksi.


title: M/S Tycho Brahe

text: M/S Tycho Brahe on Scandlines-varustamon omistama ja operoima matkustaja-autolautta. Se liikennöi reitillä Helsingør–Helsingborg. "Tycho Brahen" sisaralus on M/S "Aurora af Helsingborg".


title: Ferrando

text: Ferrando voi tarkoittaa seuraavia:


title: Hurley

text: Hurley voi tarkoittaa seuraavia:


title: Pariteetti (tietotekniikka)

text: Tietotekniikassa pariteetti on binäärilukujen ominaisuus, joka ilmaisee, onko yksittäisessä binääriluvussa parillinen vai pariton määrä ykkösiä. Esimerkiksi desimaalisen luvun 10 pariteetti on parillinen, koska sen binääriesitys formula_1 sisältää kaksi ykköstä. Kahden ykkösen pariteetti on formula_2


title: Pariteetti (tietotekniikka)

text: Pariteettia käytetään muun muassa tietoliikenteen virheiden tarkistuksessa lisäämällä siirrettävään lukuun pariteetti-bitti.


title: Daryl Impey

text: Daryl Impey (s. 6. joulukuuta 1984 Johannesburg) on eteläafrikkalainen maantiepyöräilijä. Hän aloitti ammattilaisuransa Barloworld-joukkueessa 2008–2009, edusti Team RadioShackia 2010, MTN Qhubekaa ja Team NetAppia 2011 ja on vuodesta 2012 ajanut Orica/Mitchelton-Scott-tallissa.


title: Daryl Impey

text: Impey voitti Turkin ympäriajon 2009, vaikka kaatui viimeisen etapin loppuhetkillä ja jäi 20 minuutiksi makaamaan maahan ennen kuin pystyi jatkamaan maaliin. Barloworld-tallin mukaan häneltä murtui kaksi selkänikamaa. Monet katsoivat Theo Bosin aiheuttaneen kolarin työntämällä Impeyn päin tietä reunustaneita aitoja. Bos sai kuukauden kilpailukiellon.


title: Daryl Impey

text: Impeyn talli Orica-GreenEDGE voitti Ranskan ympäriajossa 2013 neljäntenä etappina ajetun joukkueaika-ajon. Impey sai seuraavan etapin jälkeen kokonaiskilpailun johtajan maillot jaune -paidan haltuunsa ensimmäisenä afrikkalaispyöräilijänä. Hän piti paitaa kahden etapin ajan. Hän voitti Tour Down Underin kokonaiskilpailun 2018 jättäen Richie Porten tasa-ajalla toiseksi. Hän voitti Tour Down Underin myös 2019, tällä kertaa 13 sekunnin erolla Porteen.


title: Daryl Impey

text: Lähteet: Cyclingbase, Cycling Archives, Pro Cycling Stats


title: Pariteetti

text: Pariteetti voi tarkoittaa seuraavia:


title: Jan Bakelants

text: Jan Bakelants (s. 14. helmikuuta 1986 Oudenaarde) on belgialainen maantiepyöräilijä. Hän aloitti ammattilaisuransa Topsport Vlaanderen - Mercator -joukkueessa 2009, edusti seuraavat kaksi vuotta Omega Pharma-Lottoa, 2012–2013 RadioShack-Leopard-Trekiä, 2014 Omega Pharma-Quick Stepiä, 2015– 2018 Ag2r-La Mondialea ja on vuodesta 2019 kilpaillut Team Sunwebissa.


title: Jan Bakelants

text: Bakelants voitti Ranskan ympäriajossa 2013 Ajaccioon päättyneen toisen etapin karattuaan kärkiryhmästä kilometri ennen maalia. Hän sai kokonaiskilpailun johtajan maillot jaune -paidan haltuunsa kahden päivän ajaksi.


title: Jan Bakelants

text: Bakelants loukkaantui vakavasti Lombardian ympäriajossa vuonna 2017: häneltä murtui 7 kylkiluuta ja kaksi lannenikamaa.


title: Jan Bakelants

text: Lähteet: Cycling Archives, Cyclingbase, Pro Cycling Stats


title: Martins

text: Martins on muun muassa seuraavien henkilöiden sukunimi:


title: Rodrigues (täsmennyssivu)

text: Rodrigues voi tarkoittaa seuraavia:


title: Friedrich von Holstein

text: Friedrich von Holstein (24. huhtikuuta 1837 Schwedt an der Oder, Pommeri – 8. toukokuuta 1909 Berliini) oli korkea virkamies Saksan ulkoministeriössä. Hänen on katsottu olleen Saksan ulkopolitiikan vaikutusvaltaisin muotoilija keisari Vilhelm II:n hallitsijakaudella vuodesta 1890 eli kansleri Otto von Bismarckin erosta alkaen. Holstein tunnettiin nimenomaan kulissientakaisena vaikuttajana, ”harmaana eminenssinä” ("Die Graue Eminenz").


title: Friedrich von Holstein

text: Holstein syntyi varakkaaseen pommerilaiseen maanomistajasukuun, matkusti nuorena paljon perheensä varoilla ja oppi useita vieraita kieliä. Hän sai sairastelunsa vuoksi runsaasti yksityisopetusta, ja opiskeltuaan Berliinin yliopistossa hän sai viran Preussin hallituksen lainvalmisteluosastolta. Vanha perhetuttu Otto von Bismarck otti nuoren Holsteinin suojelukseensa, ja hän siirtyi vuonna 1860 diplomaatiksi. Holstein aloitti diplomaattiuransa attaseana Bismarckin johtamassa Preussin Pietarin-lähetystössä ja toimi vuodesta 1863 lähetystöneuvoksena eri toimipaikoissa. Oltuaan jonkin aikaa Rio de Janeiron -lähetystössä hän toimi 1864 Tanskan–Preussin sodan aikana yhtenä Bismarckin edustajista armeijan päämajassa ja osallistui sodan päättäneeseen Lontoon konferenssiin. Vuosina 1865–1867 hän toimi Yhdysvalloissa; hänen kotiinkutsumisensa Amerikasta on väitetty johtuneen suhteesta senaattori Charles Sumnerin vaimoon.


title: Friedrich von Holstein

text: Ranskan–Saksan sodan aikana 1870–1871 Holstein oli Bismarckin avustajana päämajassa, virallisesti vain kielenkääntäjänä, mutta tosiasiassa epävirallisena yhteydenpitäjänä Pariisin kommuuniin. Sodan jälkeen Holstein toimi Saksan suurlähettilääksi Pariisiin nimitetyn Harry von Arnimin avustajana, vuodesta 1872 lähetystöneuvoksen virassa. Bismarckin Ranskan-politiikan vastustajana tunnettu Arnim vapautettiin vuonna 1874 tehtävistään, kun virallisia asiakirjoja havaittiin kadonneeksi lähetystöstä. Holsteinin huhuttiin vakoilleen esimiestään Bismarckin hyväksi, mutta tämä osoittautui paikkansapitämättömäksi Arnimin oikeudenkäynnin aikana.


title: Friedrich von Holstein

text: Huhtikuusta 1876 alkaen Holstein työskenteli lopun uransa ajan ulkoministeriön poliittisen osaston virkamiehenä Berliinissä, saavuttaen suhteillaan ja asiantuntemuksellaan suuren vaikutusvallan sekä ulko- että sisäpolitiikassa. Oltuaan aluksi Bismarckin luotettu hän etääntyi suojelijastaan kääntyen lopulta tämän arvostelijaksi ja vastustajaksi. Keskeisenä syynä olivat miesten eriävät näkemykset Saksan liittopolitiikasta: Bismarck kannatti liittoa Venäjän, Holstein Itävalta-Unkarin ja Britannian kanssa. Kun Bismarck syrjäytettiin vuonna 1890, Holstein neuvoi uutta valtakunnankansleria Leo von Caprivia olemaan uusimatta jälleenvakuutussopimusta Venäjän kanssa. Koska Caprivi oli kokematon ulkopolitiikassa, Holstein saavutti sillä saralla pian häntä suuremman vaikutusvallan. Hän tuki Caprivin hallituksen solmimia kauppasopimuksia ulkovaltojen, myös Venäjän kanssa.


title: Friedrich von Holstein

text: Vuonna 1894 kansleriksi tulleen ruhtinas Chlodwig zu Hohenlohe-Schillingsfürstin aikana Holsteinin vaikutusvalta kasvoi entisestään, ja hän säilytti sen myös 1897 ulkoministeriksi ja 1900 kansleriksi tulleen Bernhard von Bülowin aikana. Ainoastaan keisari Vilhelm II saattoi ulkopolitiikassa jättää Holsteinin mielipiteet huomiotta. Suhteiden kiristyminen Britanniaan ja Britannian kanssa syntynyt laivastokilpailu olivat pitkälti seurausta keisarin omista aloitteista, joita Holstein vastusti mutta ei voinut estää. Tämän jälkeen Holstein oli valmis lämmittämään uudelleen suhteita Venäjään, mikä ei kuitenkaan enää onnistunut. Seuraavaksi hän pyrki hajottamaan Britannian ja Ranskan välille syntyneen liiton eli ententen lietsomalla kansainvälisen kriisin Marokossa, jälleen huonolla menestyksellä.


title: Friedrich von Holstein

text: Säilyttääkseen ”harmaan eminenssin” asemansa Holstein kieltäytyi useista korkeista viroista, jopa kansleri Bülowin tarjoamasta ministeriön valtiosihteerin (eli ulkoministerin) virasta vuonna 1900. Viimeisessä vaiheessa Holstein oli virkanimikkeeltään ensimmäinen esittelyneuvos ja arvonimiltään todellinen salaneuvos sekä ylhäisyys. Huhtikuussa 1906 keisari Vilhelm II lopulta pakotti hänet eroamaan Marokon kriisin vastoinkäymisten seurauksena. Holstein pyrki kuitenkin jatkamaan poliittista vaikuttamista aina kolme vuotta myöhemmin tapahtuneeseen kuolemaansa asti. Tuhlattuaan ja menetettyään huonoilla sijoituksilla suuren osan omaisuudestaan hän joutui elämään viimeiset vuotensa vaatimattomasti.


title: Hookin majakka

text: Hookin majakka (, engl. "The Hook Lighthouse" tai "The Hook Head Lighthouse") on Irlannissa sijaitseva, tiettävästi vanhin yhä toiminnassa oleva majakka maailmassa. Se on rakennettu Hookin niemelle Wexfordin kreivikunnassa, jossa samalla paikalla ollut majakka on osoittanut Waterfordin sataman sisäänkäyntiä jo noin 800 vuoden ajan. Alkuperäinen majakka rakennettiin eri tietojen mukaan joko noin 1172 tai uudempien tutkijoiden mukaan 1245. Nykyinen majakkarakennus on 1600-luvulta.


title: Hookin majakka

text: Majakkaa ylläpitää Irlannin majakkaviranomainen ("Commissioners of Irish Lights"). Majakan yleisölle avoin katselutasanne sijaitsee 115 porrasaskelman korkeudessa. Vuonna 1871 majakkaan asennettiin uudet kaasuvalot. Vuonna 1911 majakkaan saatiin mekanismi, joka muutti valon vilkkuvaksi. Mekanismi vaati kuitenkin virityksen 25 minuutin välein. Sähkövalot ja paineilmalla toimiva sumusireeni majakalle saatiin vuonna 1972, ja se automatisoitiin vuonna 1996, jolloin sumusireenit korvattiin varoitusrakettijärjestelmällä.


title: Viikari

text: Viikari on suomalainen sukunimi, joka on muun muassa seuraavilla henkilöillä:


title: Math Grand Prix

text: Math Grand Prix on vuonna 1982 Atari 2600:lle julkaistu opettavainen ajopeli, jonka on kehittänyt Suki Lee. Pelissä ajellaan rataa ralliautoilla. Pelissä pääsee eteenpäin kun vastaa matemaattisiin kysymyksiin.


title: Harry von Arnim

text: Harry Karl Kurt Eduard von Arnim-Suckow (3. lokakuuta 1824 Moitzefiltz, Pommeri – 19. toukokuuta 1881 Nizza, Ranska) oli saksalainen kreivi ja diplomaatti, joka erotettiin Saksan Pariisin-lähettilään virasta skandaalin seurauksena vuonna 1874. Taustalla vaikutti se, että hän oli vastustanut Saksan valtakunnankansleri Otto von Bismarckin politiikkaa.


title: Harry von Arnim

text: Lakiopintojensa jälkeen Arnim aloitti diplomaattiuransa vuonna 1850 ja työskenteli Preussin lähetystöissä Roomassa ja Lissabonissa, kunnes hänet 1864 nimitettiin Preussin edustajaksi Vatikaaniin. Vatikaanin ensimmäisen kirkolliskokouksen (1869–1870) alla hän pyrki estämään paavin julistamisen erehtymättömäksi, koska arveli sen aiheuttavan kiistoja Saksassa. Arnim osallistui myös Ranskan–Saksan sodan päättäneisiin rauhanneuvotteluihin, ja hänet nimitettiin 23. elokuuta 1871 Saksan edustajaksi Pariisiin. Hän sai suurlähettilään arvon 9. tammikuuta seuraavana vuonna. Kesäkuussa 1872 hän sai sovittua Ranskalle määrätyistä sotakorvauksista.


title: Harry von Arnim

text: Arnim joutui pian ristiriitoihin Bismarckin kanssa. Arnim tuki Ranskan monarkisteja, Bismarck puolestaan vastaperustettua tasavaltaa, minkä Arnim pelkäsi vahvistavan monarkian vastustajia myös Saksassa. Koska Arnim oli hovin suosiossa ja piti yhteyttä Saksan aateliston konservatiivisiin ryhmiin, Bismarck pelkäsi Arminin pyrkivän hänen syrjäyttämiseensä. Vuonna 1874 wieniläisessä sanomalehdessä julkaistiin Vatikaanin kirkolliskokoukseen liittynyttä kirjeenvaihtoa, joukossa myös Arnimin lähettämiä luottamuksellisia viestejä. Tästä seuranneen tutkinnan aikana paljastui, että tärkeitä asiakirjoja oli kadonnut Pariisin-lähetystöstä Arnimin aikana. Hän kieltäytyi palauttamasta eräitä niistä ja hänen arveltiin pyrkivän keräämään todistusaineistoa, joka osoittaisi hänen Ranskan-politiikkansa viisaammaksi kuin Bismarckin. Bismarck järjesti Arnimin viraltapantavaksi ja 4. lokakuuta 1874 pidätettäväksi. Hänet tuomittiin oikeudessa kolmen kuukauden vankeusrangaistukseen, joka valituksen jälkeen korotettiin toisessa käsittelyssä yhdeksään kuukauteen.


title: Harry von Arnim

text: Arnim lähti maanpakoon ja julkaisi 1875 anonyymisti pamfletin "Pro Nihilo", jossa väitti syyttämisensä johtuneen vain Bismarckin kateudesta. Tämän seurauksena hänet tuomittiin poissaolevana maanpetoksesta, majesteettirikoksesta ja (Bismarckin) herjauksesta viideksi vuodeksi pakkotyöhön. Koska Arnimin alkuperäisen tuomion perusteita pidettiin juridisesti kyseenalaisina, Saksan rikoslakiin tehtiin 1876 Bismarckin aloitteesta ”Arnimin pykälänä” tunnettu lisäys, joka kriminalisoi virallisten asiakirjojen luvattoman julkistamisen.


title: Jerker A. Eriksson

text: Jerker Arnold Eriksson (s. 22. lokakuuta 1931 Helsinki) on suomalainen elokuvakriitikko, oppiarvoltaan filosofian lisensiaatti. Hän oli elokuvatarkastamon puheenjohtaja vuodesta 1966 vuoteen 1996. Hänen elokuva-arvostelujaan on julkaistu teoksessa "Epäilyksen varjo".


title: Jerker A. Eriksson

text: Eriksson oli helsinkiläisen elokuvakerho Studion perustajajäseniä ja oli aktiivisesti mukana perustettaessa Suomen elokuva-arkistoa.


title: Jerker A. Eriksson

text: Hän sai vuonna 2007 Sodankylän elokuvajuhlien Viasat-palkinnon.


title: Lawson

text: Lawson on brittiläinen pop rock -yhtye, johon kuuluvat Adam Pitts, Andy Brown, Joel Peat ja Ryan Fletcher. Yhtyeen alkuperäinen nimi oli "the Grove", mutta yhtye vaihtoi sen Lawsoniksi Brownilta aivokasvaimen leikanneen kirurgin kunniaksi. Yhtye julkaisi ensimmäisen albuminsa lokakuussa 2012.


title: Johannes Eriksson

text: Johannes Eriksson (29. lokakuuta 1869 Finström Ahvenanmaa – 21. heinäkuuta 1939) oli ahvenanmaalainen poliitikko, joka ajoi vuosina 1918–1920 hyvin voimakkaasti Ahvenanmaan liittämistä Ruotsiin separatistisessa Ålandsrörelsen-liikkeessä. Hän oli Ahvenanmaan maapäivien ensimmäinen varapuheenjohtaja 1922–1938.


title: Magic Hour

text: Magic Hour on yhdysvaltalaisen Scissor Sisters -yhtyeen neljäs studioalbumi, joka julkaistiin kesäkuussa 2012.Bonuskappaleet


title: William Henry Waddington

text: William Henry Waddington (11. joulukuuta 1826 Saint-Rémy-sur-Avre – 12. tammikuuta 1894 Pariisi) oli ranskalainen muinaishistorian tutkija, diplomaatti ja poliitikko, joka toimi Ranskan pääministerinä vuonna 1879.


title: William Henry Waddington

text: Waddingtonin isä oli englantilainen tehtailija, joka oli muuttanut Ranskaan vuonna 1780. Waddington kävi koulunsa Ranskassa ja Englannissa, opiskellen viimeksi Cambridgen Trinity Collegessa. Hän matkusti itäisen Välimeren alueella, julkaisi tutkimuksia antiikin Roomasta sekä muinaisesta Lähi-idästä ja hänet valittiin Académie des Inscriptions et Belles-Lettres -akatemiaan vuonna 1865. Waddingon valittiin kolmannella yrittämällä Ranskan edustajainkamariin vuonna 1871 ja senaattiin 1876. Hän toimi lyhytaikaisesti opetusministerinä toukokuussa 1873 sekä maaliskuusta 1876 toukokuuhun 1877. Joulukuussa 1877 hänet nimitettiin ulkoministeriksi ja hän edusti Ranskaa Berliinin kongressissa 1878.


title: William Henry Waddington

text: Maltilliset tasavaltalaiset vahvistivat Ranskassa asemiaan tammikuun 1879 parlamenttivaaleissa ja uudeksi presidentiksi valittu Jules Grévy nimitti Waddingtonin pääministeriksi seuraavassa kuussa. Waddington valikoitui ilmeisesti varovaisuutensa ja värittömyytensä vuoksi. Hän säilytti myös ulkoministerin paikkansa ja keskittyi enemmän Ranskan ulkosuhteisiin kuin hallituksen johtamiseen. Opetusministeri Jules Ferryn pyrkimykset vähentää katolisen kirkon vaikutusvaltaa kouluissa johtivat Waddingtonin hallituksen kaatumiseen joulukuussa 1879. Waddington oli myöhemmin Ranskan lähettiläänä Lontoossa 1883–1893 ja hoiti vuonna 1884 Egyptin asemasta maiden välillä käytyjä neuvotteluita. Hän putosi senaatista vuoden 1893 vaaleissa.


title: Silta (televisiosarja)

text: Silta (, ) on ruotsalais-tanskalainen television rikossarja, jonka ensimmäinen tuotantokausi valmistui vuonna 2011, toinen vuonna 2013, kolmas vuonna 2015 ja neljäs vuonna 2017.


title: Silta (televisiosarja)

text: Sarjan kahdella ensimmäisellä tuotantokaudella ruotsalainen lääninrikospoliisi Saga Norén (Sofia Helin) ja tanskalainen rikospoliisi Martin Rohde (Kim Bodnia) tutkivat rikoksia, joiden uhrit löydetään Juutinrauman sillalta Ruotsin ja Tanskan rajalta. Käynnistyy sarja murhia, joiden taustalla näyttää olevan yhteiskunnallisia vaikuttimia.


title: Silta (televisiosarja)

text: Oman lisämausteensa sarjaan tuo se, että työlleen intohimoisesti omistautuva mutta sosiaalisesti kömpelö Saga Norén on ilmiselvästi autismin kirjolla. Norénia esittävä Sofia Helin valmistautui rooliinsa lukemalla paljon Aspergerin oireyhtymästä ja tapaamalla Ruotsin autismi- ja Aspergerliiton edustajia.


title: Silta (televisiosarja)

text: Sarjan kolmas tuotantokausi esitettiin syksyllä 2015, mutta Kim Bodnian hahmo ei enää ollut mukana; tuottajan mukaan Bodnia ei ollut tyytyväinen siihen, miten hahmoa oli kehitetty, ja Malmössä voimistunut juutalaisvastaisuus oli Bodniasta epämieluisaa.


title: Silta (televisiosarja)

text: Sarjan neljännen ja viimeisen tuotantokauden kuvaukset alkoivat marraskuussa 2016, ja se esitettiin tammi–helmikuussa 2018.


title: Silta (televisiosarja)

text: "Silta" on ollut ruotsalaisen ja tanskalaisen televisiosarjatuotannon huomattavin kansainvälinen menestys. Sarjan esitysoikeudet on myyty lähes 180 maahan, ja esimerkiksi Suomessa toisen kauden esitykset keräsivät parhaimmillaan 440 000 katsojaa.


title: Silta (televisiosarja)

text: Silta oli Suomen katsotuin sarja Netflix-palvelussa 2017.


title: Silta (televisiosarja)

text: Ensimmäinen kausi alkaa, kun Juutinrauman sillalta löytyy naisen ruumis. Ruumis on aseteltu täsmälleen Ruotsin ja Tanskan rajalle, joten molempien maiden poliisit alkavat tutkia tapausta. Vastuun tästä ja muista brutaaleista teoista ottaa henkilö, jonka media nimeää "totuusterroristiksi", sillä hän ilmoittaa haluavansa kiinnittää ihmisten huomion yhteiskunnan epäkohtiin, kuten eriarvoisuuteen, syrjäytymiseen, mielenterveyspotilaitten kohteluun, maahanmuuttajien kotouttamiseen ja lapsityövoimaan. Sarjan edetessä paljastuu, että terroristilla on henkilökohtaisempi päämäärä.Ensimmäisen kauden tapahtumista on kulunut reilu vuosi. Hylätty laiva törmää samaiseen Juutinrauman siltaan. Laivan ruumasta löytyy kahlittuna kolme ruotsalaista ja kaksi tanskalaista henkitoreissaan olevaa nuorta. Nuoret eivät osaa kertoa, mitä heille on tapahtunut, ja he alkavat kuolla sairaalassa keuhkoruttoon. Sitten alkaa löytyä myrkytettyjä elintarvikkeita. Eläimenpäänaamioita videollaan käyttävät ekoterroristit ilmoittautuvat tekijöiksi. Toisin kuin ensimmäisellä kaudella, tekijät tai osa heistä ovat katsojan tiedossa lähes alusta lähtien.Kolmannen kauden alkaessa saadaan tietää, että Saga oli toimittanut Martinin vankilaan. Alkaa tapahtua murhia, joiden uhrit olivat seksuaalivähemmistöjen edustajia tai olivat ajaneet näiden asiaa. Koska rikokset kytkeytyvät sekä Tanskaan että Ruotsiin, Saga Norén alkaa tutkia niitä yhdessä tanskalaiskollegansa Henrik Sabroen (Thure Lindhardt) kanssa.Neljännellä kaudella Juutinrauman sillan tukipilarin juuresta paljastuu karu näky: nainen on haudattu elävänä hiekkaan ja kivitetty kuoliaaksi. Tanskan poliisi ryhtyy tutkimaan murhaa. Käy ilmi, että uhri toimi politiikan huipulla. Päähenkilöinä nähdään edelleen Saga Norén ja Henrik Sabroe.


title: Silta (televisiosarja)

text: Sarjan ensimmäinen esitys alkoi Ruotsissa SVT1-kanavalla 21. syyskuuta 2011 ja Tanskassa viikkoa myöhemmin 28. syyskuuta 2011 DR1-kanavalla. Suomessa Yle TV1 sarjan esittämisen 7. heinäkuuta 2013.


title: Silta (televisiosarja)

text: Toisen tuotantokauden esitys alkoi Suomessa, Ruotsissa ja Tanskassa 22. syyskuuta 2013, ja kolmannen tuotantokauden esitykset alkoivat Suomessa 27. syyskuuta 2015. Neljäs tuotantokausi sai Pohjoismaissa ensi-iltansa 1. tammikuuta 2018. Tanskan TV-esityksessä ensimmäisestä jaksosta oli sensuroitu väkivaltaa.


title: Silta (televisiosarja)

text: Kolme ensimmäistä tuotantokautta on julkaistu Euroopassa myös DVD:nä ja blu-rayna.


title: Silta (televisiosarja)

text: "Silta"-sarjasta ryhdyttiin tekemään Yhdysvalloissa versiota, joka sijoittuu Yhdysvaltain ja Meksikon rajalle. Sarjasta tehtiin myös brittiläis-ranskalainen versio "The Tunnel", joka sijoittuu eurotunneliin. Venäläinen NTV on suunnitellut sarjasta Venäjän ja Viron rajalle Narvan Ystävyyden sillalle sijoittuvaa versiota. Sarja oli tarkoitus esittää vuonna 2017.


title: Saga Eriksson

text: Saga Maj-Lis Eriksson, oik. "Ahjolinna" (s. 13. syyskuuta 1939 Helsinki) on suomalainen balettitanssija ja balettipedagogi. Hän oli Kansallisbaletin tanssija vuodesta 1955 ja baletinopettaja vuodesta 1968.


title: Sven Erkkilä

text: Sven Artur Erkkilä (5. helmikuuta 1901 Kiukainen – 28. huhtikuuta 1973 Helsinki) oli suomalainen lääkäri ja Turun yliopiston hygienian ja sosiaalilääketieteen professori 1950–1968. Lisäksi hän teki tutkimusta oikeuslääketieteen alalla.


title: Sven Erkkilä

text: Erkkilän vanhemmat olivat maanviljelijä Kustaa Vilho Erkkilä ja Hulda Maria Vanhatalo ja puoliso sairaanhoitaja Eva Siviä Kirkas. Erkkilä tuli ylioppilaaksi Turun suomalaisesta yhteiskoulusta 1922 ja valmistui lääketieteen lisensiaatiksi 1932. Lääketieteen tohtoriksi hän väitteli 1938. Hän oli Helsingin yliopiston sosiaalilääketieteen dosentti vuodesta 1941 ja oikeus- ja sosiaalilääketieteen dosentti vuodesta 1946 vuoteen 1957. Ennen Turun yliopiston professuuriaan Erkkilä työskenteli muun muassa lääkärinä useissa eri sairaaloissa, Vankeinhoitolaitoksen ylilääkärinä vuodesta 1947, Lääkintöhallituksessa sekä eri tehtävissä Helsingin yliopistossa. Hän oli Helsingin yliopiston voimistelulaitoksen hygienian ja alkohologian opettajana 1953–1969 sekä Teknillisen korkeakoulun teollisuushygienian erikoisopettajana 1942–1951.


title: Kaulushelttasieppo

text: Kaulushelttasieppo ("Dyaphorophyia castanea") on afrikansieppojen heimoon kuuluva varpuslintu.


title: Kaulushelttasieppo

text: Kaulushelttasieppoa tavataan Afrikan länsi- ja keskiosissa. Se on luokiteltu elinvoimaiseksi ja sen kannakehitys on vakaa.


title: Doggilepakot

text: Doggilepakot ("Molossidae") ovat lepakkoihin kuuluva heimo, johon kuuluu noin 100 lajia 18 suvussa.


title: Viidakkohelttasieppo

text: Viidakkohelttasieppo ("Dyaphorophyia tonsa") on afrikansieppojen heimoon kuuluva varpuslintu.


title: Viidakkohelttasieppo

text: Viidakkohelttasieppoa tavataan Afrikan keskiosissa. Se on luokiteltu elinvoimaiseksi ja sen kannankehitys on vakaa.


title: Hohtohelttasieppo

text: Hohtohelttasieppo ("Dyaphorophyia blissetti") on afrikansieppojen heimoon kuuluva varpuslintu.


title: Hohtohelttasieppo

text: Hohtohelttasieppoa tavataan Kamerunissa, Norsunluurannikolla, Ghanassa, Guineassa, Liberiassa, Nigeriassa, Sierra Leonessa ja Togossa. Se on luokiteltu elinvoimaiseksi.


title: Viherhelttasieppo

text: Viherhelttasieppo ("Dyaphorophyia chalybea") on afrikansieppojen heimoon kuuluva varpuslintu.


title: Viherhelttasieppo

text: Viherjelttasieppoa tavataan Kamerunissa, Päiväntasaajan Guineassa ja Gabonissa. Lajin on kuvattu olevan paikallisesti yleinen ja sen kannankehitys on vakaa. Se on luokiteltu elinvoimaiseksi.


title: Veitsiturskat

text: Veitsiturskat (Melanonidae) on turskakaloihin kuuluva heimo. Heimon lajeja tavataan syvistä lauhkeista ja kylmistä vesistä eteläiseltä pallonpuoliskolta.


title: Veitsiturskat

text: Veitsiturskien heimoon kuuluu 1 suku ja 2 lajia. Lajit ovat veitsiturska ("Melanonus zugmeyeri") ja pikkuveitsiturska ("M. gracilis"). Ne ovat pienehköjä kaloja, jotka vaavuttavat suurimmillaan 15–28 cm:n pituuden. Selkäeviä veitsiturskalajeilla on yksi ja se on pitkä. Myös peräevä on pitkä ja matala. Pyrstöevä on pieni ja teräväkärvinen. Pitkänomainen ruumin suippenee voimakkaasti kohti pyrstöä. Monille turskakaloille tyypillisnen alalaeun viiksisäie puuttuu veitsiturskilta.


title: Veitsiturskat

text: Veitsiturskalajeja tavataan Eteläiseltä jäämereltä sekä eteläiseltä pallonpuoliskolta Atlantista, Intina valtamerestä ja Tyynestämerestä. Ne elävät kaukana rannikoista tyypillisesti 150–6 300 metrin syvyydessä.


title: Surinahelttasieppo

text: Surinahelttasieppo ("Dyaphorophyia jamesoni") on afrikansieppojen heimoon kuuluva varpuslintu.


title: Surinahelttasieppo

text: Surinahelttasieppoa tavataan Kongon demokraattisessa tasavallassa, Keniassa, Etelä-Sudanissa, Sudanissa, Tansaniassa ja Ugandassa. Lajin on kuvattu olevan yleinen ja sen kannankehitys on vakaa. Se on luokiteltu elinvoimaiseksi.


title: Oliivihelttasieppo

text: Oliivihelttasieppo ("Dyaphorophyia concreta") on afrikansieppojen heimoon kuuluva varpuslintu.


title: Oliivihelttasieppo

text: Oliivihelttasieppoa tavataan Afrikan länsi- ja keskiosissa. Laji on luokiteltu elinvoimaiseksi ja sen kannankehitys on vakaa.


title: Egyptin vallankaappaus 2013

text: Egyptin vallankaappaus 2013 oli Egyptin armeijan toimi, jolla se erotti maata johtaneen presidentti Mohammed Mursin 3. heinäkuuta 2013. Muslimiveljeskunnan jäsen Mursi oli pyrkinyt lyhyen kautensa ajan islamisoimaan maata melko itsevaltaisin ottein. Maallinen oppositio ei pitänyt tästä ja syytti Mursia maan huonosta taloudestakin. Oppositio sai kerättyä lopulta yli 22 miljoonaa nimeä taakseen. Kesä-heinäkuun vaihteessa miljoonat marssivat kaduilla Mursia vastaan. Ennen kaappausta ja kaappauksen aikana Mursin kannattajat ja vastustajat ottivat moneen otteeseen yhteen väkivaltaisesti, ja kymmeniä kuoli. Armeija tuki maallista oppositiota, koska uskoi sen takaavan sille vahvemman aseman ja paremman talouden. Se pyrki myös tukahduttamaan poliittisen väkivallan. Kun armeija oli voimaa käyttäen sulkenut islamisteilta pääsyn valtaan demokratian avulla, pelättiin väkivaltaisten islamistien alkavan toimia Egyptissä. Egyptin armeijan toiminta erosi perinteisistä sotilaskaappauksista siinä, että monet egyptiläiset tukivat sitä. Armeija myös lupasi uudet parlamenttivaalit vuoden 2014 alkuun mennessä ja paluun siviilivaltaan.


title: Egyptin vallankaappaus 2013

text: Tästä huolimatta maailmalta ja Egyptistä kuului huolestuneita kommentteja aiheesta Egypti ja demokratia. Islamilaiset kutsuivat kannattajiaan protesteihin. Islamistien ja maallisten tahojen osin väkivaltainen valtakamppailu jatkui. Tuontiviljasta riippuvaisessa Egyptissä jatkuivat vaikeat talousongelmat, mikä enteili levottomuuksia tulevaisuudessakin. Armeija hajotti väkivalloin Muslimiveljeskunnan protestileirit 14. elokuuta, mikä laukaisi maassa uuden väkivaltakierteen.


title: Egyptin vallankaappaus 2013

text:
Arabikevääseen liittynyt Egyptin vallankumous kaatoi vuoden 2011 alussa Egyptin pitkäaikaisen varsin itsevaltaisesti hallinneen Hosni Mubarakin. Monet Mubarakia kaatamassa olleet mielenosoittajat palasivat osoittamaan mieltä nyt sotilasneuvostoa vastaan. Mutta sotilasneuvosto lupauksensa mukaisesti siirsi maata vaaleihin.
Islamistien Mohammed Mursi valittiin kesällä 2012 Egyptin presidentiksi vuoden 2011 vallankumouksen jälkimainingeissa. Islamistit voittivat vuoden 2012 parlamentinvaalitkin, koska sekulaari oppositio oli hajanainen.


title: Egyptin vallankaappaus 2013

text: Perustuslakineuvosto päätti hajottaa 14. kesäkuuta 2012 vasta vaaleilla valitun parlamentin, kun 2/3 paikoista oli täytetty vastoin perustuslakia lain hiljattaisesta muutoksesta johtuen. Vastoin sotilasneuvoston ja perustuslakituomioistuimen ohjeita Mursi salli armeijan hajottaman parlamentin jälleen kokoontua, koska enemmistö sen edustajista oli islamilaisia. Mursi suostui myöhemmin hajottamaan parlamentin. Tämä kieli kitkasta sotilaiden ja Mursin välillä.


title: Egyptin vallankaappaus 2013

text:
Muslimiveljeskunnan asiaa ajava Mursi keskitti käytännössä vallan itselleen ja Muslimiveljeskunnalle. Mursi pyrki luomaan islamilaisen valtion itsevaltaisin ottein. Vaikka Mursi olikin demokraattisilla vaaleilla valittu, demokratia-oppositio kääntyi
Mursia vastaan. Armeija ajoi Mursin kaatamista, koska pelkäsi Muslimiveljeskunnan vähentävän sille tulevaa rahallista tukea.


title: Egyptin vallankaappaus 2013

text:
Maallistuneet tahot vastustivat valtion islamisaatiota ja halusivat pitää valtion ja uskonnon erillään niin kuin aiemmin oli ollut. Mursia vastustava oppositio sanoi islamilaisten ajavan vain omia etujaan. Mursin vastustajat mm Tamarod-liike syyttivät Mursia maan talousongelmien jatkumisesta ja itsevaltaisesta pyrkimyksestä maan islamisaatioon. Mursin kannattajat nostivat oikeusjuttuja kolmen suuren opositiopuolueen johtajia vastaan. Ennestäänkin iso työttömyys paheni Mursin hallitessa, koska talous ei kasvanut kyllin nopeasti.
Sähkön ja bensan saantiongelmat ärsyttivät tavallisia egyptiläisiä.


title: Egyptin vallankaappaus 2013

text: Niinpä Mursin hallituksen ja opposition välillä oli sovittelematon ristiriita.


title: Egyptin vallankaappaus 2013

text:
Mursin vastustajat aloittivat mielenosoitukset, ja keräsivät yli 22 miljoonaa nimeä Mursia vastaan, mikä oli enemmän kuin Mursia äänestäneiden määrä.
Mursia vastustavat protestit muuttuivat väkivaltaisiksi sen jälkeen kun turvallisuusjoukkojen sanottiin tappaneen mielenosoittajia. Puhkesi yhteenottoja Mursin vastustajien ja kannattajien välille ja Aleksandriassa Mursin vastustajat hyökkäsivät Muslimiveljeskunnan tiloihin. 26. kesäkuuta Mursi sanoikin erehtyneensä monissa asioissa, kaaoksen uhkaavan ja maan demokratian olevan vaarassa. Sunnuntaina 30. kesäkuuta 2011 jopa 14 miljoonaa marssi kaduilla Mursia vastaan, mutta samaan aikaan Mursia lienee tukenut muutama tuhat.
1. heinäkuuta 2013 oli suuri mielenosoitus Mursia vastaan. Aamulla Kairossa Mursia vastustavat hyökkäsivät muslimiveljeskunnan tiloihin ryöstelemään, hajottamaan ja polttamaan. Oppositioliike Tamarod antoi Mursille seuraavan päivän iltaan aikaa lähteä kansan vastarintakampanjan uhalla.


title: Egyptin vallankaappaus 2013

text:
Rauhoittakseen maata Egyptin armeija puuttui arabikevään alun jälkeen toisen kerran tapahtumiin antaen uhkavaatimuksen 1. heinäkuuta 2013 vaatien Mursia neuvottelemaan opposition kanssa
ja ratkaisua kiistaan. Muuten armeija puuttuisi tapahtumiin 48 tunnin päästä. Muutama ministeri erosi hallituksesta 1. heinäkuuta.
Mursi ei suostunut opposition vaatimuksiin vallan jakamisesta toisten puolueiden kanssa vaan vaati armeijaa perumaan uhkauksensa. Mursi myös sanoi puolustavansa virkaansa kuolemaan asti, ja syytti Mubarakin tukijoita mielenosoitusten käyttämisestä hyväksi.
3. heinäkuuta Mursin kannattajien ja vastustajien välinen väkivalta jatkui varsinkin Kairossa ja Nasrissa, ja sen pelättiin kiihtyvän.


title: Egyptin vallankaappaus 2013

text: Armeija ilmoitti Facebookissa sotilaiden olevan valmiit kuolemaan puolustaessaan kansaansa terroristeja, radikaaleja ja hölmöjä vastaan.


title: Egyptin vallankaappaus 2013

text:
Armeija kutsui 3. heinäkuuta 2013 puolueita koolle päättämään kriisin ratkaisusta armeijan suunnitelmien pohjalta, mutta johtavat islamistipuolueet jättäytyivät kutsusta pois.
Vain muutamaa minuuttia ennen kaappausta Mursi ilmoitti muodostavansa yhteishallituksen opposition edustajien kanssa muttei edelleenkään halunnut erota.


title: Egyptin vallankaappaus 2013

text:
Armeija miehitti olennaisia kohteita Kairossa mm tv-keskuksen.
3. heinäkuuta 2013 Egyptin armeijan komentaja ja puolustusministeri kenraali Abdel Fattah al-Sisi
julisti Mursin syrjäytetyksi. Kun Tahririn aukion mielenosoittajat kuulivat tästä, he alkoivat juhlia tapahtumaa huutaen mm "Armeija ja kansa - yhdessä!" ja ampuen ilotulitteita.
Armeija pidätti Mursin. Armeija perusteli toimiaan sillä, että Mursi oli menettänyt kansan tuen. Armeija myös hajotti parlamentin ja mitätöi perustuslain.
Armeija ilmoitti pidättävänsä Muslimiveljeskunnan jäseniä. Suomen maanpuolustuskorkeakoulun everstiluutnantti Jari Mäkelä oli hieman yllättynyt siitä että armeija toimi, mutta uskoi toimien syyksi huolen taloudesta ja tällöin myös armeijan ajaneen omaa etuaan. Armeijan merkitys on perinteisesti Egyptissä ollut suuri, ja se pelkäsi Mursin heikentävän valtaansa.


title: Egyptin vallankaappaus 2013

text:
Vallankaappausta tukeneet tahot järjestivät Egyptin hallintoa uudelleen erottamalla
ja nimittämällä uusia ministereitä ja muita valtion virkamiehiä.


title: Egyptin vallankaappaus 2013

text: Väliakaiseksi presidentiksi tuli maan perustuslakituomioistuimen johtaja Adli Mansur. Mansur ilmoitti tekevänsä yhteistyötä myös muslimiveljeskunnan kanssa. Mansuria kuvattiin puolueettomaksi ja värittömäksi henkilöksi, joka oli sopiva kuohuvan Egyptin johtoon kriisin keskellä.


title: Egyptin vallankaappaus 2013

text: Armeija tiedotti, ettei se aio puuttua tuleviin mielenosoituksiin summittaisesti, vaan että kaikki saavat osoittaa mieltään.


title: Egyptin vallankaappaus 2013

text: Presidentti Mansour lupasi uudet parlamenttivaalit vuoden 2013 loppuun mennessä, minkä jälkeen presidentin vaalit.


title: Egyptin vallankaappaus 2013

text: Länsimaita huoletti epädemokraattinen vallankaappaus, jonka vastustus oli lännessä silti melko laimeaa. Monet Persianlahden arabimaat kannattivat avoimesti vallankappausta. Venäjän presidentti Putin pelkäsi kaappauksen vievän Egyptiä kohti sisällissotaa. Egyptin kriisi nosti maailmanlaajuisesti öljyn hintoja.


title: Egyptin vallankaappaus 2013

text: Muslimiveljeskunta tuomitsi jyrkästi kaappauksen demokratian vastaisena ja laittomana. Mursin kannattajat pyrkivät vallankaappauksen jälkeen mielenosoituksin palauttamaan Mursin takaisin presidentiksi.


title: Egyptin vallankaappaus 2013

text: Muslimiveljeskunta vastusti virallisesti väkivaltaa mielenosoituksissa ja sanoi kannattajilleen, ettei armeijaa pidä uhmata. Mutta yleisesti pelättiin väkivaltaisten islamistiryhmien nousua, kun islamilaisen valtion perustaminen oli epäonnistunut demokratiassa.


title: Egyptin vallankaappaus 2013

text: Uusi islamilaisryhmä Ansar al-Shariah ilmoitti tarvittaessa puolustavansa islamia vaikka asein.


title: Egyptin vallankaappaus 2013

text: Muslimiveljeskunta vastusti uusia vaaleja ja suunniteltua perustuslain muuttamista.


title: Egyptin vallankaappaus 2013

text: Muslimiveljeskunnan kannattajien ja vastustajien välillä oli taas rajua väkivaltaa Kairossa 4. - 5. heinäkuuta.


title: Egyptin vallankaappaus 2013

text: Mursin kannattajien ja vastustajien välinen väkivalta vaati kymmenien hengen 6. heinäkuuta 2013 mennessä. Armeija ilmoitti että presidentin- ja parlamentinvaalit järjestetään mahdollisimman pian.


title: Egyptin vallankaappaus 2013

text:
Kummankaan osapuolen protestit eivät loppuneet seuraavanakaan päivänä,
eikä niille ollut päätepistettä näkyvissä. Tietojen saaminen Egyptin tapahtumista oli osin vaikeaa.


title: Egyptin vallankaappaus 2013

text: Luultavasti siviilipukuiset miehet ampuivat kuoliaaksi ainakin 51 rauhallista Muslimiveljeskunnan istumamielenosoittajaa sen kasarmin edustalla, jossa Mursia pidettiin vankina. Ainakin 435 haavoittui, monet vakavasti. Armeija ampui vain kyynelkaasua ja vastaavaa. Ainakin yksi armeijan upseeri kuoli ja 40 loukkaantui. Armeija kutsui tunkeutumista yrittäneitä terroristeiksi. Presidentti Mansur ilmoitti, että tapaus tutkitaan, pahoitteli tapahtunutta, ja kehotti mielsnoittajia pysmään poissa armeijan laitosten läheltä.


title: Egyptin vallankaappaus 2013

text: Muslimiveljeskunta kehotti egyptiläisiä kansannousuun vastauksena vallankaappaukseen ja siihen, että tuntemattomat pyssymiehet ampuivat 8. heinäkuuta 2013 ainakin 16 mielenosoittajaa. Myös salafistien puolue al-Nour kieltäytyi neuvottelemasta hallituksen kanssa siviileihin kohdistuvan teurastuksen vuoksi.


title: Egyptin vallankaappaus 2013

text: Oppositio ja armeija halusivat väliakaiseksi pääministeriksi liberaalia oppositiojohtajaa Mohamed ElBaradeita. Muslimiveljeskunta vastusti tätäkin, vaikka El-Baradei halusi Muslimiveljeskunnan mukaan politiikkaan, mikäli se kunnioittaa demokratiaa. Aiemmin yllättäen vallankaapausta tukenut salafistipuolue al-Nour:kin vetäytyi tukemasta el-Baradeita. Uuden ehdotuksen mukaan el-Baradei oli määrä nostaa varapresidentiksi ja pääministeriksi lakimies Ziaad Bahaa el-Din. Tämäkään ei al-Nourille käynyt. 9. heinäkuuta 2013 al-Nour hyväksyi aiemmin valtiovarainministerinä toimineen Hazem Al-Beblawin pääministeriksi ja el-Baradeista tuli varapresidentti. Al-Beblawi on liberaali taloustieteilijä.


title: Egyptin vallankaappaus 2013

text: Mursin kannattajien ja vastustajien väliset väkivaltaiset yhteenotot jatkuivat kaappauksen jälkeen kesällä 2013 noin puolitoista kuukautta.


title: Egyptin vallankaappaus 2013

text: Muslimiveljeskunnalla oli Kairossa kaksi suurta protestileiriä, joissa vaadittiin Mursin vapauttamista ja palauttamista presidentiksi. EY ja Yhdysvallat koettivat osaltaan sovitella hallituksen ja Muslimiveljeskunnan välistä kiistaa, jossa molemmat osapuolet jatkoivat toistensa syyttelyä. Hallitus alkoi yhä useammin uhkailla leirien hajottamisella.


title: Egyptin vallankaappaus 2013

text:
Poliisin turvallisuusjoukot valtasivat 14. elokuuta 2013 väkivaltaa käyttäen
Muslimiveljeskunnan mielenosoittajien leirit Kairossa. Yli 150 mielenosoittajaa kuoli yksinomaan Kairossa. Alussa turvallisuusjoukot ampuivat kyynelkaasua, sitten tulivat puskutraktorit. Lopulta leireissä taisteltiin, liekehti ja kuoli ihmisiä. Hallituksen joukot ampuivat monesti kovilla mielenosoittajia tarkoituksella kuoliaiksi. Yhteenottoja oli muissakin kaupungeissa kuin Kairossa.
Samoihin aikoihin Muslimiveljeskunnan kannattajat hyökkäilivät myös kristittyjen kimppuun, koska koptikristittyjen paavi tuki julkisesti
Mursin kaataneita mielenosoituksia.


title: Egyptin vallankaappaus 2013

text: Hallitus ilmoitti seuraavina päivinä, että yli 638 kuoli, joista yli 420 siviileitä ja 43 poliiseja. Hieman yli 200 lienee kuollut Kairon protestileireissä. Haavoittuneita oli 3000. Muslimiveljeskunnan mukaan kuolleita oli enemmän, ainakin 2000.